text:
Trafaig trulainn an Inbhir Nis
Tha draghan gan togail mun mhaill a tha a' dol air dràibhearan an Inbhir Nis, agus obair ga dèanamh gus meadhan a' bhaile a dhìon bho thuiltean, am measg adhbharan eile.
Tha Sràid na Bruaiche air a bhith dùinte aig àmannan o chionn deagh ghreis fhad 's a tha an obair sin a' dol air adhart.
Tha cuideachd bacaidhean an sàs air Sràid na h-Acadamaidh, an dèidh droch theine ann an togalach air an t-sràid sin air a' mhìos a chaidh, agus sgafalachd a-niste a' cumail bhallachan an togalaich an-àirde.
Tha nusraichean agus luchd-cùraim eile a' gearain gu bheil trioblaid aca faighinn gu euslaintich is iad tric glacte ann an trafaig.
Thuirt an Comhairliche airson Meadhan Inbhir Nis, Donaidh MacIlleChiar, nach eil a' Chomhairle a' dèanamh gu leòr ullachaidh:
"An-dràsta, is coltach gu bheil Inbhir Nis - chan e buileach na stad - ach chan fhada bhuaithe aig amannan," thuirt e.
"Is coltach gu bheil, madainn agus san fhionnaraidh gu h-àraid, duilgheadasan trafaig gu math tric.
"Bha co-òrdanaiche nan nursaichean sgìreil a' bruidhinn rium an là roimhe.
"Bha na solais thrafaig air Rathad Chùil Daothail, aig crois-rathaid Rathad Druimeannaich stucte dearg.
"Aig a' cheart àm, air Sràid Choinnich Bheag, bha na solais an sin a' leigeil le 's dòcha aon charbad a dhol troimhe aig aon àm.
"Cha do chuidich seo le suidheachadh na trafaige, 's e dona mar thà ri linn na maille leantainnich air a bhith a' fosgladh Sràid na Bruaiche a-rithist, agus feumaidh mi a ràdh gun robh beagan ro-dhealbhachaidh air cuideachadh le bhith a' dèiligeadh ri seo."
Dh'fhaodadh gum fàs cùisean nas fheàrr ge-tà, agus dòchas ann gun tèid an sgeama dìon thuiltean a chrìochnachadh ro dheireadh na seachdaineach.


c: text/html

text:
- TIOTAL
- Taobh-sgoil, Achlyness
- EXTERNAL ID
- PC_WMORRISON_088
- ÀITE
- Ach Loinn-eas
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- CRUTHADAIR
- Willie Morrison
- NEACH-FIOSRACHAIDH
- Willie Morrison
- AITHNEACHADH MAOINE
- 30571
- KEYWORDS
- iarann preasach
Tha an togalach seo de mheatailt preasach agus bha e uaireigin na thaobh-sgoil ann an Achlyness. 'S e baile beag croitearachd a th' ann an Achlyness aig ceann Loch Uinnseard faisg air Ruigh Còinnich ann an Cataibh.
Ro Achd an Fhoghlaim (Alba) 1872, a bha ag iarraidh air ùghdarrasan ionadail foghlam a thoirt seachad a bha air air a phàigheadh tro chìsean ionadail, bha an eaglais a' riaghladh a' mhòr-chuid de sgoiltean. Sa Ghàidhealtachd, bha cuid de parraistean glè mhòr agus bhiodh sgoil a bharrachd air an robh 'taobh-sgoil' annta. Cha robh an luchd-teagaisg ann an taobh-sgoiltean a' faighinn uiread de phàigheadh agus cha robh ach leughadh, sgrìobhadh agus suimean sa chlàr-oideachaidh. 'S dòcha gun tabhainneadh sgoiltean eile, le luchd-teagaisg le pàigheadh nas fheàrr, cuspairean a bharrachadh mar eachdraidh agus cruinn-eòlas.
'S ann o cho-fharpais Am Baile nan sgoiltean 2003 a tha an earrann seo. Chaidh a sgrìobhadh le sgoilear - Ruairidh - o Bhun-sgoil Cheann Loch Biorbhaigh.
'S e Taobh-sgoiltean a' chiad sgoiltean a bha san sgìre. Bha iad airson teaghlach no dhà a bh'anns gach sgìre. Bha na sgoiltean seo aig Sgeir a' Chadha, Ach Linn an Eas, Bada Call, Uinnseard, An Àird Mhòr, Am Pollan is Balchirck. Cha robh an luchd-obrach anns na sgoiltean seo air trèanadh fhaighinn mar thidsearan idir. Uair no dhà sa bhliadhna, bhiodh tidsear o thè de na sgoiltean mòra san sgìre (Àisir no Inshegra) a' tighinn a choimhead air obair na cloinne. Bha an obair-sgoile gu lèir air a dhèanamh le cailc air sglèat. Cha robh ach an obair as fheàrr air a sgrìobhadh air pàipear, rud a bha na shuaimhneas. Mar sin, nuair a bha na tidsirean a' tighinn, 's cinnteach nach robh mòran obrach ann air an coimheadadh iad. Cha robh dòigh-siubhail ann gu na taobh-sgoiltean is cha robh a' chlann a' coinneachadh ri cloinn o thaobh-sgoiltean eile. Bha aig gach sgoilear ri fàd a thoirt dhan sgoil gach latha airson an teine a chumail a' dol san t-seòmar-teagaisg. Nuair a chaidh rathaidean na sgìre a leasachadh, bha e nas fhasa faighinn dhan sgoil. Chaidh na Leas Sgoiltean a dhùnadh an dèidh dhan dealan is rathaidean nas fheàrr tighinn ann an 1955. Tha Leas Sgoil Ach Linn an Eas fhathast ann an staid glè mhath. 'S iongantach gu bheil mòran Thaobh-sgoiltean air fhàgail ann an Cataibh. Tha mi a' smaoineachadh gun dèanadh Taobh-sgoil Ach Linn an Eas deagh thaigh-tasgaidh foghlaim seach gu bheil e faisg air an rathad.'

robotstxt: allowed

filter: keep


text:
- TIOTAL
- Braigh Mhàrr
- EXTERNAL ID
- QZP40_1020_P048
- ÀITE
- Caisteal Bràigh Mhàrr
- SGÌRE
- Oir Dhè
- LINN
- 1710an
- CRUTHADAIR
- John E. Shearer
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31401
- KEYWORDS
- caistealan
Braigh Mhàrr
Geamannan Bràigh Mhàrr
Abhainn Dheathain
Seumasaich
Iarla Mhàrr
Thog Iain Erskine, (an) dara Iarla Mhàrr Caisteal Bràigh Mhàrr ann an 1628. Chaidh a losgadh ann an 1689 agus bha e na ghearastan aig feachdan an riaghaltais an dèidh aramach nan Seumasach ann an 1715 agus 1745. B' ann aig Bràigh Mhàrr a thog Iain Erskine, an t-6mh Iarla Mhàrr suaicheantas Sheumais Frangan Eideard Stiùbhart, "An Seann Tagraiche" anns an t-Sultain 1715. Tha Caisteal Bràighe Mhàrr faisg air baile Bhràigh Mhàrr a tha ainmeil airson nan Geamannan. Thòisich an cleachdadh seo anns an 11mh linn agus thòisich an ceangal ris an teaghlach Rìoghail nuair a thadhail a' Bhan-rìgh Bhioctoria ann an toiseach ann an 1848.
Thàinig an dealbh seo à 'The Battle of Sheriffmuir' le 'an FSA Scot' (i.e. John E. Shearer)


text:
Cùrsa Trèanaidh Freagairtean & Teisteanas
Tuairisgeul
Luchd-amhairc & Ro-ghoireasan
Geàrr-chunntas a 'Chùrsa
Clàr & Cìsean
Barrantachaidh
Sealladh farsaing air a 'Chùrsa Trèanaidh
Is e An fhreagairt inneal ficseanail a tha comasach air gluasad gu luath no nas luaithe na conaltradh aotrom (ris an canar e superluminal). Faodaidh e teachdaireachdan a chur a-steach gu agus bho inneal co-fhreagarrach air astar sam bith ge bith gun dàil sam bith. Tha Ansibles a 'nochdadh mar innealan dealbhaidh ann am ficsean saidheans.
Ro-riatanas airson Trèanadh iomchaidh
Eòlas bunaiteach air LINUX (SUSE, Ubuntu, UNIX) OS agus òrdughan.
Leudachadh a 'Chùrsa Fad: Làithean 3
- Ro-ràdh
- Ro-ràdh
- Dè a tha Freagarrach?
- Stiùireadh Atharrachaidh
- Ullachadh
- fèin-obrachas
- Orchestration
- Carson a chleachdar Freagairt?
- Yamla
- Tèarainteachd a-steach
- Leudaichte
- Co-dhùnadh
- Ailtireachd agus Sruth Pròiseas
- Ro-ràdh Ailtireachd
- Riatanasan an t-siostaim
- Sealladh farsaing de chomponran
- Pròiseas Giùlain agus Sruth
- Seòrsan Gnìomhachaidh
- Co-dhùnadh ailtireachd
- A 'Cruthachadh Àrainneachd
- Ro-ràdh
- Stàladh Vagrant agus VirtualBox
- Dealbhaich Vagrant
- A 'stàladh freagairt
- Deuchainn Lab leis A 'Chiad Òrdugh a fhreagras thu
- Cunntais Ansable agus Configuration
- Ro-ràdh airson Cunntas agus Eagrachadh
- Bun-stèidh Cunntais
- Demo: Basgaidean Cunntais
- A 'sgapadh le Multiple Files
- Demo: A 'sgapadh le Multiple Files
- Bunaitean rèiteachaidh iomchaidh
- Deuchainn: Configuration Ansible
- Demo: Ag obair le Siostaman stèidhichte Python3
- Modalan Freagarrach
- Modalan Freagarrach Ro-ràdh
- Bun-stèidh Modalan Freagarrach
- Deuchainn: A 'cleachdadh modalan dhocsaichean agus modal Yum
- Demo: a 'cleachdadh modal suidheachaidh
- Dealbhan agus Leabhraichean-cluiche
- Ro-ràdh
- Dealbhan agus Basics Playbook
- Demo: Leabhar-cluiche bunaiteach
- Playbook Logic agus Tuilleadh
- Demo: Cleachdadh adhartach de chluich-chluich
- Roles
- Ro-ràdh do dhreuchdan
- Beachdan-obrach
- Demo: A 'cruthachadh dhleastanasan
- Ansible Galaxy Ro-ràdh
- Demo: A 'cleachdadh Ansible Galaxy
Sgrìobh thugainn aig info@itstechschool.com agus cuir fios thugainn aig + 91-9870480053 airson prìs a 'chùrsa agus cosgais teisteanais, clàr-ama & suidheachadh
Airson barrachd fiosrachaidh cuir fios gu caraid thugainn.


text:
- TIOTAL
- Clach-uaghach Seònaid Loveday Mhic a' Phearsain
- EXTERNAL ID
- HCD00385
- ÀITE
- Am Muileann Ùr
- SGÌRE
- Baile Cheith
- SIORRACHD/PARRAIST
- MOIREIBH
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12101
- KEYWORDS
- clann
Niall Mac a' Phearsain
Màiri Nic a' An t-Urr. Iòseph Mac a' Phearsain
Loveday Nic a' Phearsain
Seònaid Loveday Nic a' Phearsain
clach-uaghach
Thog Donnchadh Mac a' Phearsain an dealbh seo de chlach-uaghach nighean a bhràthar. B' I an nighean aig an Urr. Iòseph Mac a' Phearsain agus Loveday (Mhoireach) Nic a' Phearsain a bh' ann an Seònaid Loveday Nic a' Phearsain. Cha robh Seònaid ach 16 nuair a chaochail i ann an 1919
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Cuimheachan Gàidhealach
- EXTERNAL ID
- PC_JMSTRACHAN_165
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 29007
- KEYWORDS
- hills
mountains
lochs
landscapes
An aithne dhuibh an t-àite seo? Chan eil fhios againn fhathast càit a bheil an sealladh san dealbh-chamara seo. Mas urrainn dhuibh cuideachadh, tha sinn an dòchas gun cuir sibh fios thugainn.
Uaireannan, tha sgioba A' Bhaile a' lorg dhealbhan-camara le glè bheag de fhiosrachadh, air neo gun fhiosrachadh sam bith, nan cois. Mas urrainn dhuibh ar cuideachadh, cuir thugainn fios leis a' phutan 'Cuir Beachd Ann'.


text:
- TIOTAL
- Caisteal Urchardainn air cladach Loch Nis
- EXTERNAL ID
- GB1796_1999_116_X_32
- ÀITE
- Druim na Drochaid
- SGÌRE
- An Àird
- SIORRACHD/PARRAIST
- INBHIR NIS: Urchadan 's Gleann Moireasdan
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11521
- KEYWORDS
- Caisteal Urchardainn
Loch Nis
Ailean Durward
Cogaidhean Saorsa
Triath nan Eilean
Seumasaich
Caisteal Urchardainn air cladach Loch Nis. Ged a fhuaradh fianais gun robh dùn san àite ann an Linn an Iarainn, tha na sgrìobhaidhean as tràithe mu chaistel mu 1200. Tha cuid dhen tobhta a tha ann an-diugh de dhaingneach an 13mh linn a bha aig Ailean Durward bho 1229. Bha seo air an tom as àirde agus b' e dùn le ballaichean cloiche a bh' ann.
Chaidh na togalaichean eile a thogail sa 14mh linn. Is iomadh uair a bha an caisteal fo shèist rè eachdraidh, agus chaidh a ghlacadh agus ath-ghlacadh le na h-Albannaich agus na Sasannaich rè Cogaidhean na Saorsa. Chaidh a sgrios le Triath nan Eilean ann an 1513 agus an t-àite gu lèir a mhilleadh. Aig deireadh an t-17mh linn, chuireadh an caisteal a lìonadh le stuth spreadhaidha gus a chur na smàl gus nach b'urrainn dha na Seumasaich a chleachdadh.
Eadar 1912 is 1922, chaidh an caisteal a chladhach agus ath-nuadhachadh. Tha e a-nis fo chùram Alba Eachdraidheil
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Am Bràighe, Inbhir Àsdail
- EXTERNAL ID
- GAIRLOCHM_1251
- ÀITE
- Inbhir Àsdail
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6563
- KEYWORDS
- seallaidhean-tìre
croitean
Sealladh de na Bruthachan ann an Inbhir Asdail a’ sealltaunn an ‘clapper’ no an drochaid clach-ghainmhich.
'S e dhà de grunnan tuineachaidhean croitearachd air oirthir an iar Loch Iùbh air Taobh Siar Rois a th' ann an Inbhir Àsdail agus A' Bhràighe. Aig toiseach na naoidheamh linn deug chaidh na daoine a bha a' fuireach anns na glinn a-staigh san tìr air am fuadach chun an oirthir airson am fearann a thoirt do thuathanachas chaorach.
Bha Loch Iùbh na ionad cudromach dhan nèibhidh rè an dà Chogadh agus anns an Dàrna Cogadh bha e na àite cruinneachaidh airson seòlaidhean còmhailteach (conbhòidhean) an Artaig a bha a' dol dhan Ruis.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
£630,000 airson Bàgh an Eige
Thug Comhairle na Gàidhealtachd taic-airgid de £630,000 dhan obair-leasachaidh air Pàirce Chumhachd Bhàgh an Eige air taobh sear Rois.
Chaidh an t-airgead a thoirt dhan bhuidhinn Global Energy Nigg, a ghabh an seann ghàrradh ola os làimh, agus a tha ga leasachadh airson obair co-cheangailte ri pròiseactan cumhachd ath-nuadhachail.
Thèid an t-airgead a chosg air seann togalaichean a leagail agus air sgioblachadh a dhèanamh faisg air prìomh gheataichan na làraich.
Thathas an dùil gum fàg sin gum bi sealladh nas fheàrr air an làraich agus gum bi i nas tarraingaiche do bhuidhnean a bhiodh airson a dhol an sàs.
Thuirt ceannard Comataidh Leasachaidh na Comhairle, Iain Ros, gu bheil a' Chomhairle air a bhith ag amas fad bhliadhnaichean air feum a dhèanamh de làrach Ghàrradh Bhagh an Eige, is gum bi iad ag obair còmhla ri Global Energy Nigg gus obraichean a chruthachadh.
Thuirt e gu bheil an taic-airgid ùr seo a' sealltainn mar a tha a' Chomhairle airson seann làraichean a chur gu feum as ùr son fàs a thoirt air an eaconamaidh.


text:
bathar Tuairisgeul
Bhidio pìobair Clenbuterol (CLEN) HCL
|Pùdar HCL Raw Clenbuterol (CLEN) Caractaran bunaiteach:
Cleachdadh pùdair II.Raw Clenbuterol (CLEN) ann an cruth steroids
1. Ainmean:
Bidh Clenbuterol hydrochloride (CAS 21898-19-1) mar as trice air a h-ainmeachadh aig Clen, Clen HCL, leis na bodybuilders no luchd-cleachdaidh call call.
2. Cleachdadh pucair HCL Clenbuterol:
Tha cumhachd làidir aig Clenbuterol hydrocloride airson losgadh geir. Tha buaidh mhòr aige cuideachd (a 'togail tubaist corp). Bidh Clen a 'meudachadh cuideam fala agus a' dèanamh gu bheil an cridhe ag obair nas cruaidhe. Tha an spreagadh seo a 'leantainn gu àrdachadh ann an teothachd a' chuirp. A rèir dàta, tha e cuideachd ag adhbhrachadh glycogenolysis (an briseadh sìos de glycogen), is e sin as coireach gu bheil e a 'cuideachadh le saill corp a losgadh.
3. Rabhadh air Plinc HCL Clenbuterol:
Mar a thuirt mòran dhaoine, cha bu chòir dhut Clen a thoirt airson còrr is 2 seachdainean ann an sreath. Tha seo air sgàth gu bheil feum aig na gabhadairean ùine airson ath-shuidheachadh agus cha bhi Clen èifeachdach mura gabh thu briseadh, agus chan eil gealladh sam bith gum bi na gabhadairean agad mar an ceudna.
4. Barrachd stiùiridhean air plendar HCL Clenbuterol:
Anns a 'mhargaid, tha tòrr Clen falsa ann, mar is àbhaist Salbutamol.
Ma tha legit Clenbuterol agad feumaidh tu an teòthachd agad a ghabhail. Mus tòisich thu air cuairt Clen, gabh an teòthachd agad sa mhadainn agus an uairsin fhad 'sa tha thu air Clen ga thoirt a-rithist.
Mas e seo an fìor chùis chì thu àrdachadh beag ann an teòthachd a 'chuirp. Bu chòir dhut cuideachd eòlas a thoirt air crùban-làimhe agus cruis cridhe luath. Cha bhith cuid de na h-eòin sin a 'faighinn buaidh air dòsan ìseal, mar sin suas an dòs agus faic dè thachras. Mura h-eil gin de na rudan sin a 'tachairt eadhon ged a tha thu air dòsan de 80-100mcg, tha e follaiseach gun d' fhuair thu buille.
5. Pùdar HCL Raw Clenbuterol (CAS 21898-19-1):
Min òrdugh 10grams.
Faodar an rannsachadh mu mheud àbhaisteach (taobh a-staigh 1kg) a chuir a-mach ann an 12 uair an dèidh pàigheadh.
Airson òrdugh nas motha (taobh a-staigh 1kg) faodar a chuir a-mach ann an làraichean obrach 3 an dèidh pàigheadh.
Note:
Is e Salbutamol an fake brèagha a chleachdar mar as trice, a chanar albutamol cuideachd. Is e an diofar as motha dhiubh an dà-dhuilleag. Tha Clen aig 40mcg agus tha salbutamol aig 100mg. Faodaidh tu dìreach fàileadh a dhèanamh air a 'phùdar amh agus faighinn a-mach dè am fear fìor. Airson na deuchainnean purrachd, is dòcha gum feum thu deuchainnean HPLC a dhèanamh.
6. Reasabaidhean Pucair HCL Clenbuterol:
Gus sgrùdadh a dhèanamh air ar Riochdaiche Luchd-ceannach (CSR) airson fiosrachadh, airson an iomradh agad.
A 'dèanamh pùdar Slige Clen HCL aig 100mcg / ml
FIOSRACHADH: faodaidh teachdaireachd leis an dà cho-mheasgachadh seo a bhith cunnartach, na dèan grèim orra mura h-eil fios agad dè a tha thu a 'dèanamh, no dh'fhaodadh tu èirigh gu dona. Faic artaigil gu h-ìseal
Uisge air a dhruim
Alcohol Benzyl
Clen Powder
Digital Scale
Botail agus droppers (le tomhas air droppers)
Beakers
Guinean Latex
An ìomhaigheag airson Tyvek Suit
Tape Duct
Glainne Stir
Peantaran Masg
Àrainneachd Sterile
Cumhaiche mòr le cruth 12 Litr (bidh bucaid gu leòr)
A 'dèanamh 100mcg / ml Clenbuterol (Obraichidh an rèis seo airson T3 cuideachd).
Ma tha neach sam bith a 'toirt fios air matamataig ceart, innis dhomh, ach tha mi a' smaoineachadh gu bheil mi air an airgead le seo.
Tha am BA gu tur airson pùdar a leagail agus a bhith a 'cumail an stuth crìochnaichte teann, a' creidsinn nach eil dad nas sàsaiche an uairsin a 'dol a ghabhail an dòs làitheil agad agus a' lorg gu bheil cuid de na bacteria air coloinidh a stèidheachadh anns a 'chlas agad (air a dhèanamh an sin). Mar sin bidh sinn a 'dol a chleachdadh 1% anns an reasabaidh seo.
Is e an reasabaidh seo 1 gram de phùdar a thionndadh (ma tha mo matamataig ceart bidh e a 'dèanamh dòsan 10,000).
BA = 100 mL
Uisge air a dhubhadh = Litrichean 9.9 (9,900 mL). Is e sin litrichean, chan eil sin na mhion-sgrùdadh, a-rithist tha seo a 'gabhail ris gu bheil mo matamataig ceart.)
Ceum 1. Cuir air aodach Tyvek. Tha sàbhailteachd na fheum le Clenbuterol.
Ceum 2. Cuir na peantairean air am bogadh.
Ceum 3. Cuir air miotagan. Tha e comasach dhaibh a bhith a 'tapadh orra gu deise.
Ceum 4. Tomhas pùdar le sgèile. Tha thu airson 100% a dhèanamh cinnteach airson adhbharan dà-chànanach.
Ceum 5. Cuir pùdar a-steach ann an sìol.
Ceum 6. Cuir BA stir ri sgaoileadh.
Ceum 7. Cuir uisge ann an soitheach mòr.
Ceum 8. Cuir measgachadh Clen ri uisge agus measgachadh gu math.
Ceum 9. Cuir a-steach gu botail agus cuir mullach ris.
Bu chòir an toradh deireannach a bhith 10 liters de Clen aig 100mcg / ml.
Tha an reasabaidh seo airson adhbharan fìdhlearachd agus cha bu chòir a bhith air a dhèanamh. Tha iad sin ceimigeach cunnartach. Tha e cuideachd na theòiridh agus cha deach a dhèanamh gu h-obann.
CLEN @ 200mcg / ml
-IMO chan eil ann ach aon dòigh gus seo a dhèanamh mus fheum thu an stuth seo a dhèanamh ann am bucaid ... glè shìmplidh ...
-step aon-tomhas a-mach 0.2g's (tha sin bloigh de ghrama, tha thu a 'leughadh gu ceart)
-pun 200mls a-riamh a-steach do mhod measgachadh de sheòrsa, no deiche
-add an 0.2g's de phùdar clen, agus cuir an teas ìseal a-steach ... tha seo glè fhurasta gus a dhol sìos gus a bhith foighidneach agus cha tèid an toirt air falbh.
- às dèidh dha a bhith air a dhubhadh às an dòrtadh dizzolved a dhòrtadh ann an soitheach mòr de sheòrsa ... bidh mi a 'cleachdadh giulan uisge gòbh leis a' bhàrr air a ghearradh dheth.
-then cuir 800ml an uisge drùidhte ...
-BAM! ... tha 1000ml agad de clen @ 200mcg / ml leònach
- tarraing a-mach e agus bileagan 50ml no 100ml a lìonadh agus do dhèanamh.
Clenbuterol HCL pùdair pùdar-20mcg
Clenbuterol Hydrochloride 0.02mg
Sgòthan geala
Magnesium stearate 1mg
Stiùireadh stiùiridh:
1. Measg na pàirtean uile ann am measgachadh Turbula, agus brùth air tablets le co-ghluasad de 20kN.
2. Dèan co-èigneachadh gu tableta 100mg, a 'cleachdadh punnd 8mm.
7. Plinc HCL Clenbuterol Margaidheachd:
Gus a bhith air a thoirt seachad sna làithean ri teachd.
III. Raw Clenbuterol (CLEN) HCL pùdar HNMR
IV. Mar a cheannaicheas tu pùdar HCL Raw Clenbuterol (CAS 21898-19-1); ceannach picdar CLEN HCL bho AASraw?
1. Airson fios a chur thugainn leis a 'phost-d againnsiostam ceasnachaidh, no skype air-loidhneriochdaire seirbheis luchd-cleachdaidh (CSR).
2. Gus am fiosrachadh agus an seòladh agad a thairgse dhuinn a thoirt dhuinn.
Bheir 3.Our CSR dhut an luachadh, an teirm pàighidh, an àireamh rianachd, na dòighean lìbhrigidh agus an ceann-latha tuairmseach (ETA) dhut.
4. Thèid airgead a dhèanamh agus thèid an stuth a chuir a-mach ann an 12 uairean (Airson òrdugh taobh a-staigh 10kg).
Fhuair 5.Goods agus bheir iad beachdan.
Dèan cinnteach gu bheil am blog as fheàrr leotha agad:
Barrachd mion-fhiosrachadh mu dheidhinn blog iomchaidh ,fàilte oirbh briogadh an seo.


text:
Pontevedra
‘S e baile mòr agus port beag air an àirde an iar-thuath na Spàinne a th’ ann Pontevedra (IPA: ponte'Bɛ.ðɾa). 'S ann às an ainm Laideann Pons veteris (Seann Drochaid) a th'ann ainm a' bhaile.[1] Tha Pontevedra suidhichte ri beulaibh a’ Bhàigh Pontevedra, aig 27m os cionn ìre na mara,[2] aig inbhir na h-aibhnichean Tomeza agus Lérez.[3] Tha Pontevedra 465km air falbh bho Mhadrid, prìomh-bhaile na Spàinne, agus 51km bho Santiago de Compostela, prìomh-bhaile na Gàilise.[4] Tha 81,576 daoine a’ fuireach ann am Pontevedra,[5] an 4mh baile as motha ann an Galicia agus an 84mh baile na Spàinne.[6] A bharrachd air sin, ‘s e prìomh-bhaile na Roinne Pontevedra a th’ann am Pontevedra cuideachd.
Susbaint
Freumhan an ainm[deasaich | deasaich an tùs]
Tha e coltach gur ann à pontem veteram ann an Laideann a tha an t-ainm - a tha a' ciallachadh seann drochaid. A dh'aindeoin sin, tha cuid ag ràdh gur ann à pontem petram (Gàidhlig: drochaid cloiche) ainm an a tha e.[7]
Eachdraidh[deasaich | deasaich an tùs]
Chuireadh ainm a’ bhaile air an roinn nuair a chaidh a stèidheachadh ann an 1833.[8] Thuit am baile dha na reubaltaich Faisisteach beagan an dèidh an ar-a-maich an aghaidh an Riaghaltais aig toiseach toisichidh Cogadh Sìobhalta na Spàinne ann an 1936.[9]
Bailtean Co-cheangailte[deasaich | deasaich an tùs]
- Barcelos, A' Phortagail
- Gondomar, A' Phortagail
- Vila Nova de Cerveira, A' Phortagail
- Merlo, An Argantain
- Nafpaktos, A' Ghrèig
- Santo Domingo, Poblachd Dhoiminicia
- San José, Costa Rica
- Salvador da Bahia, Braisil
Iomraidhean[deasaich | deasaich an tùs]
- ↑ Apontevella
- ↑ AEMET
- ↑ Pueblos de España
- ↑ Distance Calculator
- ↑ Cunntas-sluaigh na Spàinne
- ↑ Bailtean na Cruinne
- ↑ Colin Davies
- ↑ Ethnoterritorial Concurrence and Imperfect Federalism in Spain
- ↑ Hurtado V., La Sublevación, 2010, Barcelona: DAU. ISBN 978-84-936625-6-1


text:
- TIOTAL
- LMS 17957 air trèana ann an Srath Carrann, An t-Iuchar 1931
- EXTERNAL ID
- PC_HRS_TRAINS_001_319
- ÀITE
- Srath Charrain
- SGÌRE
- Loch Carrann
- SIORRACHD/PARRAIST
- ROS: Loch Carrann
- DEIT
- 21 Iuchar 1931
- LINN
- 1930an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28330
- KEYWORDS
- locomotaibhean
trèanaichean
LMS 17957 air trèana ann an Srath Carran san Iuchar 1931. Tha càr air cairt chòmhnard air cùlaibh an locomotaibh.
B' e ball den chlas de locomotaibhean 4-6-0 aig Rèile na Gàidhealtachd air an robh 'Superheated Goods' a bh' ann an 17957 (HR 82 roimhe). B' e dreach na b' ùire den chlas 'Big Goods' ainmeil bho 1894 a bh' annta. Chaidh a togail le Hawthorn Leslie sa Chaisteal Nuadh ann an 1919. Chaidh a toirt a-mach à seirbheis sa Mhàrt 1946.


text:
Naidheachdan 11:00m
25 An Gearran 2013 Ùraichte aig Ùraichte aig
Cardanal
Tha an Cardanal Keith O' Brien air a dhreuchd a leigeil dheth mar Àrd-Easbaig Chill Rìmhinn 's Dhùn Èideann. Tha e air a bhith fo ìmpidh an dèidh casaidean gun do ghiùlain e e fhèin ann an dòigh mì-iomchaidh le ceathrar a bha nan sagairt òga bho chionn còrr is deich bliadhna fichead. Tha dùil gun ainmich an Bhatacan a dh' aithghearr gu bheil am Pàpa air gabhail ris a' Chardanal a dhreuchd fhàgail. Chan eil dùil a-nis gun tèid an Cardanal O' Brien dhan Ròimh airson Pàp ùr a thaghadh.
Dotairean
Tha cuid de na dotairean as àirde ann an Alba air rabhadh a thoirt seachad gum faodadh an aon rud 's a thachair ann an ospadal ann an Staffordshire tachairt an seo. Fhuair rannsachadh mu bu tràithe air a' mhìos seo gun do bhàsaich an t-uabhas anns an ospadal an sin air sgàth gearraidhean is dìth cùraim. Tha Colaiste Rìoghail nan Dotairean ann an Dùn Èideann ag ràdh gu bheil atharrachadh a dhìth air cultur seirbheis na slàinte ann an Alba no gum faodadh an aon rud tachairt an seo.
Lib Deamaich
Thuirt Ceann-suidhe nan Libearalach Dheamocratach gun do rinn am pàrtaidh brochan dhen dòigh anns an do laimhsich iad casaidean mu àrd-oifigear a' phàrtaidh, am Morair Rennard. A rèir Tim Farron, dh' fhailich orra an dleastanas a dhèanamh. Tha ceannard a' phàrtaidh, Nick Clegg, ag ràdh nach eil càil aigesan ri fhalach, an dèidh dha aideachadh gun robh fios aige mu na casaidean bho chionn còig bliadhna.
Stailcean
Thàinig rabhadh bhon aonadh Unite gum faodadh dràibhearan tancairean BP ann an Inbhir Ghrainnse tuilleadh stailcean a chumail ann an deasbad mu phàigheadh is peinnseanan. Tha dùil aca stailc ceithir là a chumail Diardaoin mura tig aonta.
Goistidheachd
Chan dèan goistidheachd - no sponsorship - eadar gnìomhachas agus sgoiltean na Gàidhealtachd cron air fòghlam, a rèir ceannard Comhairle na Gàidhealtachd. Tha a' chomhairle a' coimhead ri mar a gheibh sgoiltean taic-airgid bhon roinn phrìobhaidich tro ghoistidheachd. Tha cuid air gearainn gum faodadh an t-uabhas sanasachd nochdadh ann an sgoiltean ri linn. Ach thuirt Drew Hendry gur ann a bha seo mu dheidhinn ceangalaichean a dhèanamh le companaidhean a dh'fhaodadh cothroman cosnaidh a thoirt do dhaoine òga.
Airgead
Chan eil an treas cuid de dh' inbhich na h-Alba a' dèanamh oidhirp sam bith air airgead a shàbhaladh, a rèir rannsachaidh a rinn Scottish Widows. Fhuair iad cuideachd nach eil airgead sam bith an tasgadh aig aon duine às gach còig ann an Alba. Tha a' chompanaidh ag ràdh gu bheil cunnart mòr dè thachradh dha na daoine sin nan tigeadh cruadal airgid orra.
Oscars
Tha gàirdeachas ga dhèanamh air a' Ghàidhealtachd an dèidh dhan fiolm Brave - a tha stèidhichte an seo - Oscar a chosnadh airson an dealbh beothaichte a b'fheàrr. Bha an seinneadair Gàidhlig Julie Fowlis a' seinn ann, agus Peggy Barker às an Eilean Dubh, a' cluiche tè de na caractaran na nighinn òig.


text:
An robh ùidh agad riamh ann an cleasachd no preseantadh?
Ma bha, seo cothrom dhutsa na sgilean agad fheuchainn air beulaibh a’ chamara! Bidh am bùth-obrach seo aig FilmG air a chumail aig Sabhal Mòr Ostaig air 18 Samhain 2011. Bidh an tachartas fad an là seo a toirt a-steach preseantadh agus cleasachd, a’ toirt dhut cothrom nochdadh air beulaibh a’ chamara agus stiùireadh agus comhairle fhaighinn bho dhithis phroifeiseantaich às a’ ghnìomhachas.
Le còrr is 30 bliadhna air a cur seachad ag obair ann an craoladh, tha an riochdaire Mòrag Stiùbhart làn eòlach air ciamar a bheir i air preseantairean proifeiseanta agus feadhainn ùra an dìcheall a dhèanamh.
Rinn Artair Dòmhnallach cleasachd aig an RSAMD agus bhon uair sin tha e air iomadh caractar a chur an gnìomh air prògraman mar Mhachair, Eilbheas agus Màiri Mhòr.
Tha e an-dràsta ag obair aig Sabhal Mòr Ostaig na Neach-ealain Dràma air Mhuinntireas. Tha am bùth-obrach an-asgaidh agus fosgailte don h-uile duine.


text:
- TIOTAL
- Buidheann de dh’ochd saighdearan neo-aithnichte, ’s dòcha à sgìre Gheàrrloch, aig campa
- EXTERNAL ID
- GAIRLOCHM_930
- ÀITE
- neo-aithnichte
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6223
- KEYWORDS
Tha tuairisgeul an fhir seo ga eadar-theangachadh. Ma tha thu airson a leughadh ann am Beurla, brùth air 'Switch to English' aig bàrr na duilleig.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
An t-Ath-Leasachadh
B’ e an t-Ath-Leasachadh (Laideann: Reformatio) an t-àm nuair a chaidh beachdan agus teagasg nan eaglaisean Pròstanach a stèidheachadh agus iad a' briseadh air falbh bhon an eaglais Chaitligich. Thòisich an gluasad Pròstanach le daoine ag iarraidh atharraichean fhaicinn anns an Eaglais Chaitligich ann an taobh an Iar na Roinn Eòrpa. Thòisich an t-Ath-Leasachadh ann an Sagsainn-Anhalt le Màrtainn Lùtair agus 95 argamaidean a chuir e air adhart ris an eaglais ann an cruth bileag-iarrtais a chaidh a stopadh air doras Eaglais a' Chaisteil ann am Wittenberg aig deireadh an Dàmhair sa bhliadhna 1517.
Susbaint
Suidheachadh[deasaich | deasaich an tùs]
Suidheachadh poileataigeach[deasaich | deasaich an tùs]
Aig toiseach den 16mh linn bha Ìompaireachd Naomh Ròmanach nan Gearmailteach briste ann an mòran sgìrean beaga. Bha “Reichfürst” anns gach sgìre, duine uaisle a bha na uachdaran. Bha an t-Ìompaire Teàrlach V a’ crochadh air a’ chumhachd a bha aca. Ach bha Teàrlach V trang anns an Spàinnt, anns an Olaind agus anns an Eadailt cuideachd, agus bha cogadh ann an aghaidh nam Frangach agus nan Tuirceach.
Suidheachadh sòisealta[deasaich | deasaich an tùs]
Aig an aon àm thàinig tòrr atharrachaidhean:
- Teicneolas ùr, m.e: inneal clò-bhualadh aig Johannes Gutenberg
- Sealladh ùr air an t-saoghal, m.e.: Thuirt Nicolaus Copernicus gur i a’ ghrian meadhan an speur
- Beachdan ùra, m.e.: Bha William of Ockham den bheachd gu bheil inntinn shaor aig gach neach air leth an àite lagh Dhè agus gum biodh e na b' fheàrr nam biodh dealachadh eadar an eaglais agus an stàit ann.
Suidheachadh am broinn na h-eaglaise[deasaich | deasaich an tùs]
Bha an t-eagal air na daoine àbhaisteach ro na ministearan agus na peanasan aca. Ach aig an aon àm chaidh a’ mhoraltachd anns an eaglais sìos. M. e. B’ urrainn do na h-easbaigean an dreuchd aca a cheannachd, neo fhuair iad i tro dhìleab. Mar sin bha feum aca ri airgead fhaighinn airson an dòigh beatha comhfhurtail a chumail an àite cuideachadh a thoirt do na daoine bochda. Mar sin bha sunnd aig na daoine an aghaidh na h-eaglaise.
Bha feum aig a’ Phàpa air airgead fhaighinn cuideachd airson àrd-eaglais na Ròimhe ùr a thogail. Mar sin dh’fhàs a’ mhalairt le litrichean-loghadh uabhasach cudthromach: B’ urrainnear litir-loghadh a cheannachd airson mathanas fhaighean airson nam mearachdan a rinneadh. Bha ministearan a’ siubhal air feadh na dùthcha gan reic. Dh’fhàs iad ainmeil tron t-sanas: Ma bhios an t-airgead a’ gliogadaich anns a’ bhocsa, bidh an t-anam a’ leum às a’ phurgadair.
Bun-bheachdan Mhàrtainn Lùtair[deasaich | deasaich an tùs]
B’ e sin an t-àm far an do sgrìobh Màrtainn Lùtair na 95 argamaidean mar dheasbad diadhaireachd. Seo na bun-bheachdan a bha aige:
- sola scriptura: 'S e am Bìoball a-mhàin bonn a’ chreideimh Crìosdail.
- solus Christus: Tha an cumhachd os cionn an luchd creideamh aig Dia a-mhàin.
- sola gratia: Tro thròcairean Dhè a-mhàin bidh na daoine sàbhailte.
- sola fide: Bidh na daoine barrantach tron chreideamh a-mhàin.
Buil[deasaich | deasaich an tùs]
Anns a’ Ghearmailt[deasaich | deasaich an tùs]
Chaidh am foillseachadh tron chlò-bhualadh ùr gu math luath eadar a h-uile duine. O chionn ’s gun robh na daoine deiseil agus deònach airson ath-nuadhachadh, chleachd iad na h-argamaidean Lùtair airson an eaglais fhàgail. Theich mòran mhanachan agus cailleachan dubha às na manachainnean cuideachd. Cha robh na Reichfürsten deònach airgead a phàigheadh don Phàpa tuilleadh. Mar sin chaidh iad uile ri chèile airson eaglais nuadh a stèidheachadh ris an cante Eaglais Phròstanach. Thàinig an t-ainm bhon fhacal Ghearmailteach „Protest“ a tha a’ ciallachadh casaid, gearan.
Ach bha an t-Ìompaire trang anns a’ chogadh an aghaidh nan Tuirceach. Nuair a chunnaic e, dè bha a’ tachairt anns a' Ghearmailt, bha e ro fhadalach. Bha cogadh ann eadar sgìrean Caitligeach agus sgìrean Pròstanach air feadh na Gearmailt. O chionn ’s gun robh e a’ crochadh na daoine uaisle, thàinig lagh ùr: „wessen Land, dessen Glaube “. B’ e sin a’ ciallachadh: Nan robh creideamh Pròstanach aig an duine uaisle, b’ fheudar a h-uile duine anns an sgìre aige a bhith nan Pròstanaich cuideachd. Ach b’ e sin an t-adhbhar airson „cogadh airson 30 bliadhna“ 100 bliadhna an-dèidh sin.
Gu mì-fhortanach chleachd Thomas Müntzer na beachdan Mhàrtainn Lùtair airson saorsachd a thoirt do na tuathanaich. Rinn iad ùpraid ann an tòrr àiteachan, gus an robh an Bauernkrieg ann (cogadh-tuathanaich 1524-25).
Anns an Roinn Eòrpa[deasaich | deasaich an tùs]
Chleachd daoine eile anns an Roinn Eòrpa na beachdan Lùtair airson eaglaisean ùra a stèidheachadh cuideachd, m.e. Huldrych Zwingli às an Eilbheis (Reformed Churches) neo Calvin às an Fhraing (Calvinism). Chaidh na Anglican Churches a stèidheachadh ann an Sasainn. Bha iad gu math làidir ann an Lublin (a' Phòlainn).
Mu dheireadh thall bha Council of Trent (1546-1563) anns an eaglais Chaitligich, le atharrachaidhean am broinn na h-eaglaise. Ach bha e ro fhadalach. Bhon uair sin bha eaglais Chaitligeach agus eaglais Phròstanach ann. B’ e sin an t-àm, nuair a chaill an eaglais an cumhachd air an luchd-creideamh. Thòisich na stàitean air an eaglais fhàgail.


text:
Tha Black Panther air mòran òigridh air feadh an t-saoghail a dhùsgadh mu chultar is eachdraidh Afraga, dè an t-sradag a chuireas reultan ùra na Gàidhlig ma-tà?
O chionn mios, chaidh mi a dh’fhaicinn Black Panther, am film ùr o Mharvel agus am fear mu dheireadh mus bi Avengers: Infinity War ann. Chòrd e glan rium mar fhilm den leithid, ach chòrd e rium airson iomadh adhbhar eile.
Bha e air a dheagh riochdachadh. Tha Ryan Coogler na stiùiriche air leth comasach, ma tha thu air Fruitvale Station no gu dearbh Creed fhaicinn, far an tug e spionnadh as ùire do shreath Rocky ann an dòigh ùr, annasach, tha e follaiseach gu bheil talant aig an duine.
Tha na cluicheadairean uile glè èifeachdach, Chadwick Boseman mar T’ Challa/Black Panther, Michael B. Jordan mar Killmonger, Lupita Nyongo’o. Angela Bassett, Daniel Kaluuya is eile, agus iad a’ nochdadh gu leòr de dhoimhneachd agus de dh’aotromachd aig na h-àmannan ceart. Tha am film a’ coimhead brèagha cuideachd, le dealbhadh iongantach air Wakanda mar “Nuadh-Afraga” a tha a’ coimhead ùr-nodha ach eachdraidheil aig an aon àm..
Tha e coltach gu bheil am film air buaidh mhòr a thoirt air daoine air feadh an t-saoghail. Tha e mu thràth (agus ’s mathaid gu bheil seo na shamhla air cultar grad, mìmeach a tha againn an-diugh) na chuspair adhbhachdais air Saturday Night Live. Airson a’ chiad ùr riamh math dh’fhaoidte, tha sàr-ghaisgeach Afraganach aig cridhe còmhraidhean cultaral (on a chaochail Madiba co-dhiù).
Tha mi eòlach gu leòr air eachdraidh nan daoine dubha ann an Ameirigea agus air feadh an t-saoghail gu bheil mi a’ tuigsinn dè cho cudromach ’s a tha am film seo dhaibh, a bhith gam faicinn fhèin ann am film mòr ann an dòigh nach eil blaxploitative, air neo nach eil an gaisgeach mar Blade no Django, ged a tha e glè chool, aig deireadh an latha a tha na aonar.
Tha am film a’ fuireach beò nad inntinn ann an dòigh nach bi mòran fhilmichean den leithid aig Marvel a’ dèanamh. (fiù ’s Thor Ragnarok a chuir fiamh a’ ghàire orm cho mòr, cha do dh’fhan e ro fhada nam chuimhne.) Ach tro chomas Coogler agus cleasachd nan cluicheadairean, tha sinn gar fàgail le sealladh as dèidh sealladh a bhios maireannach, agus chan eil càil nas cumhachdaile san fhilm ris an t-sealladh dheireannach.
Anns an t-sealladh seo tha T’ Challa a’ tilleadh gu Compton, far an robh am plot ga thoiseachadh. An-sin, tha e mu dheireadh thall a’ nochdadh cò th’ ann, mar an rìgh ùr, am Panter Dubh, a’ nochdadh neart agus lùths Wakanda, mar ghaisgeach mòr dubh Afraganach agus gille òg dubh Ameirigeanach a’ coimhead ris, a shùilean ag at le iongnadh agus spèis, mar gun robh e airson a’ chiad uair a’ faicinn eisimpleir de ghaisgeach a tha coltach ris fhèin, agus a’ faighneach ceist shìmplidh “Cò thusa?” – agus an uairsin – BRAG! Tha sinn a’ cluinntinn Kendrick Lamar thairis air na creideasan aig an deireadh.
Tha mi air a dhol air ais dhan t-sealladh sin, uair as dèidh uair nam cheann on a chunnaic mi e. Tha mi glè dheidheil air a’ bheachd-smuain aig an neach-còidsidh Daniel Coyle a sgrìobh an leabhar ionmholta “The Talent Code”, far am bi e a’ bruidhinn air an “ignition”, an t-sradag a chuireas an teine ùr a bhrosnaicheas òigridh a bhith a’ leantainn slìghe a dh’ionnsaigh soirbheachas.
Càite a bheil sinn a’ cruthachadh nan cothroman sin anns a’ Ghàidhlig latha an-diugh? A bheil gu leòr dhiabh ann? A bharrachd air obair ann an ceòl no anns na meadhanan, agus tidsearan dìcheallach, dealasach, dè tha sinn a’ dèanamh airson an ath ghinealach a dhùsgadh? Chan eil seo ga sgrìobhadh gus dimeas a dhèanamh air an fheadhainn air an tug mi luaidh an-sin, ach an urrainn dhuinn na h-èisimpleirean a chuireas sinn air beulaibh ar n-òigridh a neartachadh is a leasachadh?
Is e an rud a th’ ann, chan urrainn dhuinn seo a spàrradh orra, ach mar as motha de chothroman beàrtach, buadhmhor a chruthaicheas sinn, ’s ann as coltaiche a bhios e gun tig ginealach am bàrr a tha deònach an strì a leantainn. A bheil gu leòr ùine ga chosg ag aithneachadh na h-òigridh, a’ toirt taic dhaibh coinneachadh ri chèile, ’s a’ toirt dhaibh na h-uidheamachd cheart a bhios a dhìth orra ma bhios iad airson a dhol air adhart gus an cànan aca a shàbhaladh?
Ann am Black Panther tha ceòl air a chruinneachadh is air a chlàradh le Kendrick Lamar deatamach dhan chùs, agus tha barrachd ri chluinntinn air a’ chlàr oifigeil. Ach air a’ chiad chlàr mhòr aige, good kid, m.A.A.d city, rinn Rìgh Coinneach òran Black Boy Fly mu dheidhinn dithis ghaisgich on bhaile aige, Compton, a chaidh a-mach dhan t-saoghal mhòr a us a dhùisg rudeigin na bhroinn. (Arron Afflalo, cluicheadair ball-coise, agus Jayceon “The Game” Taylor, rapair eile.) Cò tha ann am Black Boy Flys na Gàidhlig? Càite a bheil na sradagan againn a chuireas teine ùr na Gàidhlig?
Is e sin as còireach gu bheil mi a’ cur fàilte air an leasachadh ùr aig a’ Chomunn Ghàidhealach far a bheil iad ag iarraidh buidheann de dh’òigridh ghnìomhach a chruthachadh, tha mi a’ coimhead thar a’ chuain gu Alba Nuadh far a bheil iad a’ cruthachadh sgeama Na Gaisgich Òga, agus tha Sabhal Mòr Ostaig dìreach air seachdain chòmhnaidheach a chuir air dòigh do dh’òigridh Ghàidhlig o chionn ghoirid (leasachadh a bha a dhìth fad bhliadhnaichean nam bheachd).
Tha sinn dearg fheumach air barrachd den leithid agus ma bhios cùisean a’ gluasad uidh air n-uidh air an rathad seo, mar a bhios SZA a’ seinn san òran mhòr All The Stars o Bhlack Panther “Is dòcha gur e seo an oidhche a dh’innseas mo bhruadaran dhomh, tha na reultan uile nas dlùithe.”
- Eòghan


text:
Published: 30 Mar 2018
Bidh mòran agaibh ag ullachadh airson cuir a-staigh airson farpaisean Mòd Nàiseanta Rìoghail na bliadhna seo a dh’ aithghearr. Dèanamh cinnteach gu bheil sibh a’ cleachdadh an liosta as ùra de farpaisean a’ Mhòid, gun fhios nach deach atharrachaidhean sam bith a dhèanamh ri na farpaisean. Tha sinn air cuid de na riaghailtean atharrachadh am bliadhna, cuideachd. Gheibh sibh na pàipearan seo gu h-ìosal:
Feumar cuir a-staigh airson na farpaisean ro 31 Cèitean 2018 tron phost agus ro 2 Iuchar2018 air loidhne. Bidh an siostam iarrtais againn fosgailte a dh’aithghearr.
Ma bhios ceistean sam bith agaibh, cuiribh fios thugainn air 01463 709 705 no post-d gu info@ancomunn.co.uk« Back to Mod News List


text:
- TIOTAL
- Bràigh Sgàra, Arcaibh
- EXTERNAL ID
- AB_LL_MORAG_MACINNES_01_IMAGE
- ÀITE
- Bràigh Sgàra
- LINN
- 2000an
- CRUTHADAIR
- Colin Smith
- NEACH-FIOSRACHAIDH
- Geograph British Isles
- AITHNEACHADH MAOINE
- 489
- KEYWORDS
- Aois na Cloiche
tuineachaidhean
cladhachan
arc-eòlas
Tha an dealbh seo a'sealltainn aon de na dreasairean le sgeilpichean an taobh a-staigh den tuineachadh Nuadh-litic aig Bràigh Sgàra, Arcaibh. Tha gach taigh air uidheamachadh san aon dòigh le cagailt ann am meadhan an làir, leapannan-bocsa, agus dreasairean le sgeilpichean, ach a-mhàin taigh a h-ochd a tha na thaigh air leth bho chàch, agus is dòcha a bha air a chleachdadh mar àite obrach.
Chaidh cuid den tuineachadh aig Bràigh Sgàra a thoirt am follais an toiseach ann an 1850, a'leantainn air stoirm gharbh. Chladhaich an t-uachdaran ionadail, Uilleam Bhuat à Sgaill, na bha air fhàgail de cheithir sheann taighean ach às dèidh 1868 chaidh an obair a leigeil seachad. Ann an 1925 rinn stoirm eile milleadh air cuid de na taighean a bhathar air a chladhach roimhe agus chaidh balla-mara neartachaidh a thogail gus an làrach a dhìon. Fhad 's a bhathar a'togail, chaidh na bha air fhàgail de thuilleadh thaighean àrsaidh a lorg. Aig deireadh na 1920an agus tràth sna 30an ghabh an t-Ollamh Gòrdain Childe tuilleadh cladhachan os làimh agus thug e am follais na taighean-còmhnaidh a tha rim faicinn an-diugh. Dh'fhaodadh gun robh am baile air ùisneachadh airson timcheall air sia ceud bliadhna eadar 3100 agus 2500 ro Chrìosd. Tha na structaran a tha am follais a'riochdachadh na h-ìre mu dheireadh den ath-thogail agus den ghabhail thairis.
(Ìomhaigh - Colin Smith)


text:
- TIOTAL
- Corra-chriostag agus am Plocadh
- EXTERNAL ID
- HC_GAELICSTORYTAPE_018
- DEIT
- 1997
- LINN
- 1990an
- CRUTHADAIR
- unknown
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 2353
- KEYWORDS
- beul aithris
sgeulachdan
stòiridhean
Gàidhlig
seanchas
claistinneach
Tha an sgeulachd seo air a clàradh sa Ghàidhlig agus 's e eadar-theangachadh gu Beurla a leanas an seo.
Corra-chriostag agus am Plocach.
Bha siud ann o chionn fhada Corra-chriostag agus Plocach an Ruamhair. Bha ise cho leisg ri leisg, agus esan cho èasgaidh. Bha ise, Corra-chriostag, a' cur seachad a h-ùine a' cèilidh nan taighean an uair a bhiodh am Plocach a-muigh ag obair.
Latha dhe na làithean thàinig am Plocach dhachaigh agus thuirt e ri Corra-chriostag. "Nach eil an t-àm agad clò a dhèanamh dhomh, a Chorra-chriostag?"
"Is mise gun dèanadh sin," fhreagair ise, "nam biodh clòimh agam."
"Càite bheil a' chlòimh a thug mise dhachaigh an seo air Latha Fèill Brìde seo chaidh?" thuirt am Plocach.
"Tha e ann an tuill a' bhalla," thuirt ise, "agus ma tha toil agad mise dhèanamh clò dhut, thoir thusa a' chlòimh a-mach à tuill a' bhalla."
Fhuair am Plocach basgaid bheag agus thug e thuige a' chlòimh a-mach à tuill a' bhalla agus chuir e a' bhasgaid sìos air a beulaibh. Chuir Corra-chriostag toban beag dhen chlòimh air a' chuigeal agus shnìomh i criopag bheag agus thilg i suas i air sgeilp a bha faisg air mullach an taighe.
"Gabh suas an sin," thuirt i, "far a bheil an còrr dhe do sheòrsa." Agus thug i a casan leatha a-mach air chèilidh.
Bha am Plocach bochd a' gabhail fichead fadachd nach robh e a' cluinntinn guth air a' chlò. Latha dhe na làithean nuair a thàinig e dhachaigh thuirt e ri Corra-chriostag, "An deachaidh an clò riamh don bheairt, a Chorra-chriostag?"
"Tha mi a' falbh leis an-diugh fhèin," thuirt ise. "Suas leat chun na sgeilp sin gu h-àrd agus tilg a-nuas thugamsa an snàth a gheibh thu shuas an sin."
Suas a ghabh esan, dìreach mar a dh' iarr i air.
"Chan fhaic mise an seo ach aon chriopag bheag," fhreagair am Plocach.
"Tha pailteas agus gu leòr shuas an sin, ma tha, agus dìreach tilg thusa nuas an seo thugams' iad," thuirt i fhèin.
Thilg am Plocach thuice an aon chriopag bheag a bh' ann. Thilg Corra-chriostag air ais a' chriopag suas thuigesan, air a chùlaibh ... agus bha iad ris a' chleas sin, air ais 's air adhart, bhuamsa 's thugadsa, gus mu dheireadh an do dh' èigh Corra-chriostag, "Tha a' bhasgaid bheag làn agam, a Phlocaich."
Dh' fhalbh Corra-chriostag leis an t-snàth anns a' bhasgaid gu taigh na ban-fhighiche.
Bha an ùine a' dol seachad ach cha robh guth no iomradh air a' chlò agus bha am Plocach a' ghabhail fadachd nach robh e ga fhaighinn. Latha dhe na làithean thàinig e dhachaigh agus thuirt e ri Corra-chriostag, "An deachaidh an clò a luadh fhathast, a Corra-chriostag?"
"Thug mise," fhreagair ise, "an clò a-null gu bruaich an locha ud thall agus dh' èigh mi 'Fhithichean is fheannagan is fhaoileagan, thigibh an seo agus luaidhibh an clò!' Cha tàinig fitheach no feannag no faoileag. 'Thig no nach tig,' thuirt mise, 'tha mise falbh co-dhiù!' ... agus dh' fhàg mise aca e."
"Obhan, òbhan," thuirt am Plocach, "nach truagh mise leatsa! Cha do stad thu riamh gus na chuir thu a shiubhal an t-saoghail mi."
Thog e leis a' bhasgaid agus dh' fhalbh e a shiubhal an t-saoghail. Cha b' fhada gus an cuala e trotan beag air a chùlaibh. Sùil dhan tug e, cò bha seo ach ise, i fhèin, Corra-chriostag!
"Càite bheil romhad a dhol, a Chorra-chriostag?" thuirt am Plocach.
"Bidh mise far am bi thu fhèin," fhreagair ise.
"An do tharraing thu an doras às do dhèidh?" dh' fhaighnich am Plocach.
"Cha do tharraing idir," fhreagair ise.
"Till air d' ais, ma tha," thuirt esan, "agus tarraing an doras às do dhèidh!"
Thionndaidh ise, agus thill i air ais dhachaigh. Cha b' fhada gus an cuala am Plocach slaodadh is straighlich is stàrnaich às a dhèidh. Cò bha seo ach Corra-chriostag is i a' slaodadh an dorais agus nan ursainnean às a dèidh!
"Dè 's ciall dha seo?" thuirt am Plocach. "Nach ann a dh' iarr mise ortsa an doras a dhùnadh? Fàg an sin iad, an doras agus na h-ursainnean ... chan urrainn dhut eallach dhen t-seòrsa sin a shlaodadh leat."
"Far am bi mise bidh an doras agus na h-ursainnean," fhreagair Corra-chriostag. Thog iad orra, agus Corra-chriostag a' slaodadh an dorais agus nan ursainnean às a dèidh.
Aig beul na h-oidhche, dè chunnaic iad ach solas beag air ùrlar glinne, agus rinn iad dìreach air. Ged a b' fhada bhuaidh iad cha b' fhada bha iad ga ruighinn.
Dè bha seo ach uamh làn robairean, teine mòr aig a ceann shuas agus poit mhòr air an teine agus fiadh a' bruich innte.
Thug Corra-chriostag an doras agus na h-ursainnean a-steach don uaimh. Sùil dhan tug i chunnaic i gu robh sparran shuas air mullach na h-uamha.
"Siud sinn," thuirt i ris a' Phlocach, "cuiridh sinn an doras suas air na sparran."
Suas leis an doras chan nan sparran, agus na h-ursainnean na chois. An sin dè chunnaic Corra-chriostag ach cuach bheag ann an oisinn na h-uamha. Thog i làn na cuaiche dhen bhrot a bha sa phoit. Shuidh i fhèin agus am Plocach, duine air gach taobh dhen teine, ag òl balgam ma seach às a' chuaich. Cha b' fhada bha iad a' dèanamh sin an uair a chualas fuaim a-muigh. Cò bha seo ach na robairean air tilleadh! Chlisg Corra-chriostag agus am Plocach agus leum iad suas air an doras air na sparran. Steach a thàinig na robairean agus eallach a dhroma aig gach fear dhiubh. Dhòirt iad na pocannan òir is airgid air an ùrlar agus thòisich iad a' cunntas na bha aca air a ghoid. Chaidh fear dhiubh chun an teine agus thòisich e air an t-suipear a chur air dòigh. Dh' èirich an toit mu na sparran.
"Tha mise gus mo thachdadh," thuirt Corra-chriostag.
"Feuch am bi thu sàmhach," thuirt am Plocach rithe.
"Mo shùilean, mo shùilean, caillidh mi mo shùilean leis an toit a tha sin," thuirt ise.
"Nach fhan thu sàmhach, a Chorra-chriostag," thuirt am Plocach, "eagal 's gun cuir iad às dhuinn."
"Thugainn 's gu faigh sinn deoch," thuirt ise.
"Na can an còrr," thuirt esan, "neo marbhaidh iad sinn gun teagamh sam bith."
"Thig no nach tig thusa, tha mise a' falbh," fhreagair Corra-chriostag.
Ghluais ise gu ceann shìos an dorais. Rinn esan a dhìcheall gus a cumail air ais. Siud sìos an doras leis an dithis aca. Bhuail iad mun phoit a bha air an teine, iad fhèin agus an doras agus na h-ursainnean, cruinn cothrom còmhla! Leum steall às a' phoit agus bhuail e air a' chòcaire. Leig e èighe nan creach às.
A-mach na robairean agus thug iad am monadh orra. Liùg am fear a chaidh a losgadh dhan bheinn. Lìon am Plocach agus Corra-chriostag a' bhasgaid leis an òr 's leis an airgead agus thill iad dhachaigh dhan bhothan às na dh' fhalbh iad. Fhuair iad doras agus ursainnean ùra agus bha iad socair sona ann an sin gu bràth tuilleadh.
Tha an sgeulachd seo bho chruinneachadh a tha ri fhaotainn air teip agus anns an leabhar 'Am Bloigh Beag le Beannachd'


text:
Màmaidh: A Sheumis, Càit’ a bheil thu? Nach eil thu gam chluintinn? A Sheumais!
Seumas: Tha. Tha. Bha mise gur cluintinn. Nach eil sibhse gam fhaicinn?
M: Chan eil, A Sheumais. Tha Màmaidh glè sgìth. Chan eil Màmaidh a’ cluich falach-fead riut. Tha Màmaidh anns a’ chidsin.
S: Uill, Tha fhios aig Seumas!
M: Èist! Thig thugam an-dràsta!
S: Chan eil sibh a’ cluich còmhla rium. Chan eil spòrs agaibh.
S: OK ma-thà. Tha mi a’ tighinn thugaibh.
Continue reading
Còmhradh 1
Màmaidh: A Sheumis, Càit’ a bheil thu? Nach eil thu gam chluintinn? A Sheumais!


text:
Comhairle a' diùltadh pàigheadh a bharrachd
Dhiùlt Comhairle nan Eilean Siar pàigheadh a thoirt do na maoir-sgoile aca airson uairean-obrach a bharrachd a' dhèanamh.
Thuirt na maoir-sgoile a-nis nach dèan iad dad a bharrachd na th' anns na cùmhnantan aca.
Thuirt aon chomhairlichean gum bi na maoir-sgoile gu tric a' dèanamh barrachd na thèid iarraidh orra, 's gum fulaing iomadach rud ri linn a' cho-dhùnaidh seo.
"Feumaidh sin cuimhneachadh gu bheil na maoir-sgoile a' dèanamh tòrr a bharrachd air dìreach an rud a tha an tìotal aca a' toirt seachad," thuirt an Comh. Iain Moireasdan.
"Gu math tric 's iadsan, ma tha rud a' dol eadar sgoiltean, biodh e ball-coise no badminton 's rudan den t-seòrsa sin, 's e am maor an còmhnaidh a tha a' dèanamh a h-uile càil, snàmh 's rudan den t-seòrsa sin.
"Chaidh cantainn riutha nach fhaodadh iad seo a dhèanamh. 'S dè a-nis a tha a' dol a thachairt? Mur a dèan am maor e, feumaidh iad an uair sin tidsear a thoirt a-mach às an t-seòmar-clas airson seo a dhèanamh.
"Aig deireadh an là, dè an sàbhaladh a tha gu bhith ann?" thuirt e.
Cha robh a' Chomhairle deònach càil a ràdh mun chùis.


text:
- TIOTAL
- Freiceadan na Dùthcha Ghallaibh an Inbhir Ùige, 1945
- EXTERNAL ID
- CAITHHORZ_THUFM_PH324
- ÀITE
- Inbhir Ùige
- SIORRACHD/PARRAIST
- GALLAIBH: Inbhir Ùige
- DEIT
- 1945
- LINN
- 1940an
- CRUTHADAIR
- John Sinclair
- NEACH-FIOSRACHAIDH
- Caithness Horizons
- AITHNEACHADH MAOINE
- 4596
- KEYWORDS
- saighdearan
dìon catharra
Freiceadan na Dùthcha, Gallaibh ann an Inbhir Ùige, 1945.
Air 14 Cèitean 1940, sgaoil an Riaghaltas teachdaireachd a' sireadh dhaoine airson na feachd dhìon shaor-thoileach ionadail (LDV). Air 23 Lùnastal, 1940, thug Winston Churchill ainm ùr don LDV agus b' e sin Freiceadan na Dùthcha ('Home Guard').
Chruthaicheadh am Freiceadan gus dàil a chur air an nàmhaid agus iad air bristeadh a-steach air crìochan na dùthcha, gus am biodh barrachd ùine aig an riaghaltas agus aig an arm airson loidhne dìon a chur an òrdugh gus nàmhaid a thilleadh
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
- TIOTAL
- A' càradh Rathad-iarainn na Gàidhealtachd
- EXTERNAL ID
- GB1796_1999_116_X_15
- ÀITE
- neo-aithnichte
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11512
- KEYWORDS
- Rathad-iarainn na Gàidhealtachd
Ionad-obrach Lochgorm
trèana-smùide
Linn an Rathaid-iarainn
Inbhir Nis
taigh cruinn
ionadan-obrach
Rathad-iarainn Inbhir Nis agus Siorrachd Rois
Rathad-iarainn Inbhir Nis agus Comar Pheairt
Dobhrag
London Midland
A' càradh Rathad-iarainn na Gàidhealtachd.
Thug Linn an Rathad-iarainn dhan Ghàidhealtachd meudachadh ann an àireamh an t-sluaigh agus ann am malairt. Dh'fhosgladh a' chiad loidhne rathad-iarainn eadar Inbhir Nis agus Inbhir Nàrann air a' 5mh dhen t-Samhainn 1855, agus cha b' fhada gus an robh meudachadh eile na chois. Ann an 1858, rinneadh ceangal le lìonradh-rèile Mòr Alba-a-Tuath agus dh'fhosgail an loidhne eadar Inbhir Narann agus Baile Cheith. A' leantainn air seo chaidh Rathadh-iarainn Inbhir Nis agus Siorrachd Rois a chur air bhonn ann an 1862 agus Rathad-iarainn Inbhir Nis agus Comar Pheairt ann an 1863.
San Iuchar 1865, thàinig na companaidhean rathad-iarainn còmhla gus Companaidh Rathad-iarainn na Gàidhealtachd a dhèanamh, le bùthan-obrach agus prìomh-oifisean ann an Inbhir Nis. Chaidh bùthan-obrach Trèanaichean Lochgorm a thogail ann an 1864, agus bha iomadh togalach eadar-dhealaichte aca; nam measg bha bùthan-inneil, bùth-togail agus taigh cruinn, anns an robh clàr-tionndaidh anabarrach mòr a leig leis na h-einnseanan a bhith air an gluasad an ùine ghoirid. Rinn na Bùthan-obrach iomadh einnsean-smùide le ainmean ionadail mar 'Clachnacuddin' agus 'Strathpeffer', agus b'iad na bùthan-obrach aig Rathad-iarainn na Gàidhealtachd gu ruige 1923, nuair cho-aonaich a' chompanaidh le Rathad-iarainn London Midland agus Rathad-iarainn Alba
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Bidh Jack Miller, an Semalt Prìomh Mhanaidsear Soirbheachd Luchd-ceannach, ag innse dhut mar a sheallas tu air Google a bhith air a pheanasachadh agus mu dheireadh gheibh e dreuchdan àrda san SERP.
Chaidh peanasachadh a dhèanamh air an làrach-lìn agam san Lùnastal 2013 nuair a dh'ath-nuadhaich an dàta. Aig an àm sin, chaidh na h-ùrachaidhean Hummingbird a leigeil ma sgaoil, agus chaidh corra làrach eile a pheanasachadh cuideachd. Bhon uairsin, cha b 'urrainn dhomh an rangachadh ath-bheothachadh ann an rannsachadh Google. Chaidh an uairsin a pheanasachadh san t-Samhain 2013, ach cha d 'fhuair mi brath air gnìomh spam - asp.net sql free web hosting. Cha do rinn mi riamh ceangal togail ceangail agus bidh mi daonnan ag amas air a bhith a 'sgrìobhadh artaigilean càileachd.
An toiseach, cha b 'urrainn dhomh tuigsinn carson a tha mo làrach-lìn air a pheanasachadh. Nas fhaide air adhart, thàinig fios gu bheil Google a 'sealltainn leth de dhuilleagan na làraich agam fhad' sa tha e a 'cleachdadh inneal-rannsachaidh algorithms . Tha mi air tòrr de na faclan-luirg a chleachdadh gu h-àrd, agus tha e comasach gun do chuir an stuth facal-luirg le Google air peanasachadh air an làrach-lìn agam
Tha e a-nis air a dhearbhadh gu bheil cus stuth brìghmhor a 'toirt gu buil peanasan Panda, ach am prìomh rud bu chòir dhut cuimhneachadh nach eil aon fhacal-fhacal no abairt a' toirt buaidh air do làrach. An àite sin, tha lìonadh iomadh faclan agus abairtean cronail air na duilleagan lìn agad..Fhad 'sa tha thu a' sgrìobhadh cuspair sònraichte, faodaidh tu àireamh mhòr de dh'fhaclan is abairtean a chleachdadh, a 'smaoineachadh gu bheil e freagarrach don làrach-lìn agad. Chan eil eadhon an ath-chleachdadh de na h-aon teirmichean math airson an làrach-lìn agad fhad 'sa tha iad a' bruidhinn mu ghnìomhachas no toradh sònraichte. Ma chuireas tu am mearachd a-rithist agus faclan-luirg na stuthan anns a h-uile artaigil agad, tha thu a 'marcachd tìgear!
Tha mòran dhuilgheadasan aig Google leis na làraichean gu h-iomlan. Nuair a bhios e a 'coimhead air an làrach-lìn agad agus a' faighinn a-mach gu bheil faclan eadar-dhealaichte air an cleachdadh gu mì-mhodhail, dh'fhaodadh nach toir e deagh ìre dhut. Thèid peanasan airson stuth facal-luirg a chuir air do làrach-lìn. Is e aon de na dòighean as fheàrr airson an duilgheadas seo a sheachnadh coimhead ri dùmhlachd nan faclan-luirg ann an roghainn Clàr-innse Google de Uidheam maighstir-lìn. Bheir e lèirsinn dhut mu na teirmean a tha air an toirt thairis agus mar as urrainn dhaibh a sheachnadh.
Mar eisimpleir, ma chleachdas tu am facal "gnìomhachas" air a h-uile duilleag agad, cha bu chòir dhut dìochuimhneachadh gu bheil gu leòr làraichean-lìn air a bhith a 'cleachdadh an fhacail seo nan susbaint. Mar sin, beachdaichidh Google gu bheil thu a 'feuchainn ris na h-innealan rannsachaidh a thric agus cuiridh e peanas air do làrach-lìn.
Faodaidh tu a bhith a 'làimhseachadh agus a' sgrùdadh susbaint air a lìonadh le bhith a 'feuchainn ris an URL le anailis dùmhlachd prìomh-fhaclan SEOBook. No, bu chòir dhut na URLan as fheàrr agus as fheàrr fhaighinn airson facal-luirg shònraichte a 'cleachdadh plugin.
Tha mi a 'faireachdainn gu bheil dùmhlachd de 3% no nas àirde comasach air duilgheadasan adhbhrachadh dhut mar gum beachdaichidh Google gu bheil thu a' lìonadh nam faclan-luirg agus abairtean. An àite sin, bu chòir dhut an dùmhlachd prìomh fhacal a chumail bho 1% gu 2.5%. Tha e ceart gu leòr airson adhbharan SEO agus cha chuir e peanas sam bith air do làrach-lìn.
Airson gach artaigil a tha thu a 'sgrìobhadh agus a' foillseachadh, bu chòir an dùmhlachd prìomh fhacal a bhith timcheall air 2.2% airson aon teirm. Gu h-iomlan, bu chòir don làrach-lìn agad an luchd-cleachdaidh a chleachdadh tro susbaint fiosrachail agus sgrìobhte. Bidh e math ma tha stuth feumail aig na leughadairean ri leughadh. Bidh seo a 'leasachadh eòlas luchd-cleachdaidh mu dheireadh, a' toirt ort barrachd trafaic a mhealtainn, barrachd earrannan, tòrr de na beachdan, agus làraich nas fheàrr.


text:
An t-seachdain sa, thadhail mi air Comunn Eachdraidh Nis agus bhruidhinn mi ri Anne air ciamar a tha a’ dol dhaibh anns an togalach ùr aca, seann Sgoil Chrois.
Ged a tha tòrr fhathast ri dhèanamh a thaobh stuth a thighinn a-mach a bucais agus stuth na sheasamh sa thalla, tha iad a’ dèanamh math dha rìreamh. Thòisich iad leis an oifis agus mar sin, tha hub aca far an obraich iad bho latha gu latha.
Thug sinn sùil anns an rum tasglann air taobh a-staigh an togalach. Sheall sinn air cruinneachadh Bhiobaill agus preas làn bhideo’s, tapaichean agus slides a chaidh a chruthachadh thairis air na deich bliadhna fichead sa bha am buidheann stèidhitche ann a Hàbost.
Tha sinn an dòchas obrachadh còmhla sa bhliadhn’ ùr airson tòiseachadh tòiseachaidh a dhèanamh air gach pres, bucas, folder, faidhle agus oisean a th’ aca! Bidh trèanadh ann cuideachd agus mar sin, bidh na sgilean aca fhèin airson cumail gach roinn cruinneachaidh ann an òrdugh!
Sheall Anne dhomh leabhraichean le irisean bho am pàipear An Graphic. Se pàipear naidheachd seachdaineach a bh’ anns An Graphic agus chaidh fhoillseachadh an toiseach air an 4mh Dùbhlachd 1869.
Thuirt Anne gun deach lorg fhaighinn air ann am bùth charthannas agus chaidh iad a shàbhalachadh airson an Comunn Eachdraidh. Se mun chiad Cogaidh a tha na h-irisean le dealbhan breagha agus sànasachd bhon t-àm. Mar a shaoileadh thu, chan eil iad ann a staid glè mhath ach tha math cluinntinn gu bheil an cothrom ann a-nis iad fhaicinn sa Chomunn Eachdraidh.


text:
Bha mi ann an Taigh-tasgaidh taobh na h-Aibhne ann an Glaschu (taigh-tasgaidh ùr na còmhdhail) bho chionn goirid airson a’ chiad turais.
Thug mi sùil air an làraich-lìn aca mus deach mi ann agus mhothaich mi gun robh bileag / mapa den togalach ri faighinn anns a’ Ghàidhlig.
Tha mapa mar sin againn ann am Pàrlamaid na h-Alba cuideachd, mapa dà-chànanach Gàidhlig/Beurla a tha ri fhaighinn an dà-chuid ann an clò agus air-loidhne.
Bha fàilte ioma-chànanach aig an taigh-tasgaidh cuideachd:
Agus tha beagan Gaeilge ann cuideachd air seann einnsean-smàlaidh!
Alasdair


text:
Seirbheis Smàlaidh Eileanach a' dùnadh
Is coltach gun dùin aonad-smàlaidh Shlèite san Eilean Sgitheanach ro dheireadh na bliadhna.
Tha an t-seirbheis air a bhith ga ruith le daoine saor-thoileach às a' choimhearsnachd.
Tha atharrachadh air tighinn air na dh'fhaodas iad dèanamh ri linn Slàinte is Sàbhailteachd.
Nuair a thòisich an t-seirbheis bhiodh na saor-thoilich a' dol gu teineachan taighe, ach o chionn beagan bhliadhnaichean, le trèanadh sònraichte a dhìth airson sin a-nis, cha robh e ceadaichte dhaibh ach a dhol gu tubaistean-rathaid agus falaisgearan monaidh.
Chan eil ùidh aig gu leòr anns a' choimhearsnachd a bhith an sàs ann, agus chan eil seirbheis air a bhith aca o chionn còrr is bliadhna.
Tha sin a dh'aindeoin oidhirp aig Seirbheis Smàlaidh na Gàidhealtachd 's nan Eilean.
Tha dùil gun tig iad gu co-dhùnadh air an ath-mhìos gum bu chòir cur às don t-seirbheis san sgìre.


text:
- TIOTAL
- Bogsa chomharran Drochaid Welsh le 17956 agus 14416
- EXTERNAL ID
- PC_HRS_STATIONS_001_795
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 2 Sultain 1938
- LINN
- 1930an
- CRUTHADAIR
- W S Young
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27503
- KEYWORDS
- Rèile na Gàidhealtachd
HR
einnsean smùide
Bogsa chomharran Drochaid Welsh le 14414 (air thoiseach) agus 17956 ann an làithean LMS.
'S e 'Small Ben' Clas 4-4-0 a bha le Rèile na Gàidhealtachd roimhe a th' ann an 14416. Chaidh a togail le Companaidh Locomotive Bhreatainn a Tuath dha rèile na Gàidhealtachd san Iuchar 1906. Chaidh Àir. 54416 aig BR a thoirt dhith ach cha robh e oirre riamh oir chaidh a briseadh suas aig Ionad-obrach Loch Gorm c 1948. 'S e 'Clan Goods' a th' anns an locomotive eile. Chaidh a togail le Hawthorne Leslie dhan HR sa Ghiblean 1918 mar 75, agus 17956 fon LMS agus an uair sin 57956 fo BR. Chaidh a toirt a-mach à seirbheis sa Ghiblean 1950.
Dh'fhosgail Rèile Inbhir Nis & Inbhir Narann stèisean ann an Inbhir Nis an toiseach air 7 An t-Samhain 1855 agus dh'fhàs e gu bhith na ionad rèile na Gàidhealtachd le slighean a' dol gu deas gu Peairt agus nas fhaide; an ear gu Obar Dheathain, an iar gu Caol Loch Aillse agus gu tuath gu Inbhir Ùige. Tha e fhathast fosgailte


text:
Fios ga iarraidh mu bhuanachd Aonta Baile
Tha tè de Bhuill-Phàrlamaid ùra na h-Alba air a' Ghàidhealtachd a' ceasnachadh Comhairle na Gàidhealtachd mu am bu chòir do sgìrean taobh a-muigh Inbhir Nis buanachd fhaighinn bhon aonta baile eadar an sgìre agus an dà riaghaltas.
Tha Gail Ross fhathast na comhairliche i fhèin, ged a chaidh a taghadh mar Bhall-Pàrlamaid na h-Alba airson Gallaibh, Cataibh agus Rois.
Thuirt i gu bheil i air a' chùis a thogail roimhe le ceannardan na Comhairle, ach gu bheil an t-àm ann dhaibh innse dè am feum a gheibh sgìrean taobh a muigh Inbhir Nis às an aonta baile.


text:
Thuirt Ceannard Bhòrd na Gàidhlig, Shona Niclllinnein: “Suas chun a’ Mhàirt 2016 bhiodh am Bòrd a’ toirt maoineachadh do Chlì gus diofar phròiseactan a thoirt gu buil a bha a’ toirt taic do dh’ionnsachadh is luchd-ionnsachaidh na Gàidhlig. Am measg na feadhna as ùire a fhuair taic-airgid bhuainn bha: prògram de chlasaichean Gàidhlig do dh’inbhich a bha ag ionnsachadh na Gàidhlig, Clì a’ toirt seachad fiosrachadh agus taic airson an làraich-lìn airson luchd-ionnsachaidh, a tha glè shoirbheachail, LearnGaelic.scot, agus taic do bhith foillseachadh na h-irise Cothrom Ùr.
“Mus tàinig an t-aonta-maoineachaidh againn le Clì gu crìch, bha iad nam ball de bhuidheann-obrach a chaidh a chur air chois gus ro-innleachd ùr a dhealbh airson inbhich a tha ag ionnsachadh na Gàidhlig, oir chaidh aontachadh gum bu chòir sùil as ùr a thoirt air an raon sin agus gum bu chòir a neartachadh. Tha e na amas don ro-innleachd an àireamh de dh’inbhich a tha ag ionnsachadh na Gàidhlig ann an Alba a mheudachadh thairis air 7 bliadhna ann an co-bhuinn ri MG ABLA, Ùghdarrasan Ionadail agus daoine eile. Às dèidh don ro-innleachd a bhith air a dealbh, cha do chuir Clì iarrtas sam bith a-steach airson tuilleadh maoineachaidh gus pàirt sam bith den ro-innleachd ùir a thoirt gu buil, fiù ’s nuair a rinn am Bòrd soilleir dhaibh gun robh iad làn di-beathte sin a dhèanamh.
“’S e bristeadh-dùil a th’ ann gu bheil Clì Gàidhlig air an co-dhùnadh seo a ruighinn. Tha Clì air obair fìor mhath a dhèanamh thar nam bliadhnaichean gus taic a chumail ri luchd-ionnsachaidh na Gàidhlig agus tha mi cinnteach gu bheil iad air iomadh neach-labhairt na Gàidhlig a chuideachadh gu bhith ruighinn ìre fileantais.
“Tha Bòrd na Gàidhlig air cur roimhe taic a chumail ri luchd-ionnsachaidh na Gàidhlig agus a bhith cruthachadh barrachd chothroman gus an cànan ionnsachadh. Air a’ bhliadhna seo fhèin tha sinn air còrr is £580,000 a chosg air ionnsachadh na Gàidhlig do dh’inbhich, eadar lìbhrigeadh chùrsaichean, goireasan agus rannsachadh. Tha sinn cuideachd ag obair ann an com-pàirt ri grunn bhuidhnean a tha ag obair san raon seo.
“Tha sinn an-dràsta a’ cruthachadh plana-gnìomha airson na Ro-innleachd ùir do dh’Inbhich a tha ag ionnsachadh na Gàidhlig, ‘Ar Slighe gu Fileantas’, a bhios ga chur an gnìomh aig an aon àm ’s a bhithear a’ toirt an treas Plana Cànain Nàiseanta Gàidhlig gu buil, agus thèid sin fhoillseachadh sa bhliadhn’ ùir.”


text:
- TIOTAL
- Sràid a' Bhanca, Port Rìgh
- EXTERNAL ID
- HCD00794
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1950an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12487
- KEYWORDS
- Sràid a' Bhanca
Port Rìgh
Donnchadh Mac a' Phearsain
eaglais
Tha an dealbh seo a' sealltainn Dhonnchaidh Mhic a' Phearsain is duine neo-aithnichte air Sràid a' Bhanca ann am Port Rìgh. 'S e Banca na h-Alba a th' anns an togalach air an taobh chlì an-diugh, agus 's e seann Eaglais na Paraist a th' air an taobh dheas. Chaidh an eaglais a thogail ann an 1820 agus rinn Alasdair Ros leasachadh oirre ann an 1883
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Manizales (baile)
‘S e prìomh-bhaile na roinne Caldas, ann an Coloimbia,[1] a th’ ann am Manizales.[2] Tha e suidhichte aig àirde dhe 2160m os cionn ìre na mara faisg air a' bheinn nas àirde na dùthcha, Nevado del Ruiz, 285km air falbh bho Bhogotá.[3] Tha teodhachd meadhan dhe 18° aige, rè a’ bhliadhna. Chaidh am baile a steidheachadh ann an 1849 anns an sgìre ris an canar Meadhan a’ Chofaidh (Spàinntis: El Eje Cafetero). Tha eaconomaidh a’ bhaile gu math crochte air gnìomhachas a’ chofaidh. Tha cunntas-sluaigh dhe 379,972 aig a' bhaile fhèin ann an 2005, a-rèir a’ chunntas-sluaigh mu dheireadh.[4] 'S e Manizales an 15mh baile as motha na dùthcha.[5] Chaidh am baile a stèidheachadh ann an 1849.
Susbaint
Freumhan an Ainm[deasaich | deasaich an tùs]
'S e ainm saidheansail a th' ann am Manizales. Tha e a' ciallachadh achaidhean na Clachan "Mani", clachan quartz liath a tha pailt an seo.[6] Tha an t-iar-leasachan -al a' ciallachadh àite làn chraobh neo doire-choille,[7] m.e: El Rosal ann an Cundinamarca neo Chaparral ann an Tolima.
Sluagh a' bhaile[deasaich | deasaich an tùs]
Ged a tha 379,972 nan tàmh anns a' bhaile, chan eil ach 26,660 dhuibh a' fuireach anns na sgìrean dùthchasail am broinn crìochan a' bhaile. Tha fearrann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[8] Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.
Taobh chinnidh, 's e daoine geala/mestizos a th' ann a' mhòr-chuid dhe na daoine ann am Manizales, ach tha 0.2% dhe Tùsanaich agus 0.9% dhe daoine le freumhan ann an Afraga cuideachd. ' S urrainn dhan 95% dhe na daoine ann an Manizales leughadh agus sgrìobhadh. A tuilleadh air sin, tha fòn aig an taigh aig 73% dhe na dachannan.[9]
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Manizales. Chithear fèilltean caitligeach, leis gur e dùthaich le mòr-chuid Chaitligeach a th’ann fhathast,[10] fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
Oilthighean[deasaich | deasaich an tùs]
Bailtean Co-cheangailte[deasaich | deasaich an tùs]
- Rosario (An Argantain)
- Gainesville Florida[11]
- Montreal (Canada)
- Lisbon (Portugal)
- Àth nan Damh (Sasainn)
- Barcelona (An Spàinn)
- Benidorm (An Spàinn)
- València (An Spàinn)
Ceanglaichean a-mach[deasaich | deasaich an tùs]
Iomraidhean[deasaich | deasaich an tùs]
- ↑ Dùthchannan aig SMO
- ↑ Encyclopedia Britannica
- ↑ Invias
- ↑ Figearan Oifis a' Chunntas-sluaigh
- ↑ Bailtean as motha na dùthcha
- ↑ Manizalita.com
- ↑ Spanish about.com
- ↑ Cololmbia Virtual
- ↑ Bileag fhiosrachaidh DANE
- ↑ Country Studies: Colombia
- ↑ SisterCities
Arauca • Armenia • Barranquilla • Bogotá • Bucaramanga • Cartagena • Cali • Cúcuta • Florencia • Ibagué • Inírida • Leticia • Manizales • Medellín • Mocoa • Montería • Mitú • Neiva • Pasto • Pereira • Popayán • Puerto Carreño • Quibdó • Riohacha • San Andrés • San José del Guaviare • Santa Marta • Sincelejo • Tunja • Valledupar • Villavicencio • Yopal


text:
Montag, 18. Juni 2007
Oidhche Shathairne bha sinn gu math trang. Aig 7 Uairean fesgar chluich sinn an opra air fad airson na ciad uair. Cha robh e buileach dona ach gu dearbh fhèin bha mearachdan ann, dhiochuimhnich daoine facail, aon turas chaidh an ceòl ceàrr ach dh' fhàs sinn mothachail air na chaidh math agus air na rudan air a dh' fheumas sinn obair a-rithist. Sgìth ri cù dh' èisd sinn gu cùramach na mhinich an rìochdaire dhuinn às dèidh sin. Bha fois de 20 mionaid againn agus rinn sin a h-uile rud a- rithist! An turas seo bha e fada na b' fhèarr, bha ceòl, dannsa is na cleasaichean a' dol leis an fhilm agus seach's gur e togalach poblach far a bheil an opra a' tachairt, thàinig daoine srònach a' choimhead oirnn. Agus chòrd na chunnaic iad riutha. Bha sinn cudthroamch dhuinn-se beachd neo dhà a chluinntinn bho chuideigin nach fhaca dad den opra roimhe.
Mu 2 sa mhadainn bha mi anns an leabaidh agus bha latha dheth againn Di-Dòmhnaich.
An-diugh aig 4 coinnichidh sinn ris na dannsairean is nì sin na piosan còmhla riutha agus sinn fhìn - na cleasaichean.
Tuilleadh a-màireach
Mìcheal
Mu 2 sa mhadainn bha mi anns an leabaidh agus bha latha dheth againn Di-Dòmhnaich.
An-diugh aig 4 coinnichidh sinn ris na dannsairean is nì sin na piosan còmhla riutha agus sinn fhìn - na cleasaichean.
Tuilleadh a-màireach
Mìcheal
Eingestellt von Mìcheal Klevenhaus um 00:35
Keine Kommentare:
Abonnieren Kommentare zum Post (Atom)


text:
The Scotsman 30 Dec 2006
Comparison with Lockhart (The Lockhart Papers, Vol 2, pp 479-510)
English Summary: A CHANCE visit to a London gallery by Tim Roberton of the Moidart Local History Group has led to the identification of a precious Jacobite manuscript as the work of the leading Gaelic poet Alexander MacDonald (c. 1698-1770). An account of the ’45, written in English, it belongs to the Drambuie Collection, part of which is now on show at the National Portrait Gallery, Edinburgh.
THA i a’ toirt iomradh air an là a thàinig am Prionnsa Teàrlach Eideard Stiùbhart gu tìr an Alba. Tha i a’ toirt sealladh pearsanta iongantach air ar-a-mach nan Seumasach suas gu Latha Chùil Lodair fhèin. Tha i nas prìseile ann an dòigh na obair-ealain sam bith bhon linn sin. Ach fad 190 bliadhna cha robh fios aig sgoilearan gun robh an làmh-sgrìobhainn luachmhor seo fhathast ann am bith, ged a chaidh i ‘na pàirt de Chruinneachadh Drambuie, a tha ri fhaicinn a-nis ann an taisbeanadh ann an Dùn Èideann.
Chaidh lethbhreac de leabhar-latha le “Oifigear Gaidhealach ann an arm a’ Phrionnsa” fhoillseachadh ann an 1817 anns na Lockhart Papers. Bha e on uair sin air aon de na prìomh theacsaichean do sgoilearan eachdraidh na h-ar-a-mach. Ge-tà, bha sgoilearan riamh air tòir na làmh-sgrìobhainn tùsail, agus an-uiridh leag dithis duine sùil air làmh-sgrìobhainn anns a’ chruinneachadh aig Drambuie, a bha ga thaisbeanadh ann an Gailearaidh Fleming ann an Lunnainn, ‘s bha aon dhiubh an amharas gur e an aon leabhar-latha a nochd am measg phàipearan Lockhart. Tha Tim Roberton o Chomann Eachdraidh Mhùideirt a’ mìneachadh: “Bha mi fhèin ‘s mo bhean a’ tadhal air a’ Ghailearaidh. Chunna mi an leabhar-latha seo agus leum na faclan ‘Ceann Loch Mùideart’ a-mach ás an duilleig – tha taigh againn an-sin anns am bi sinn a’ fuireach bho àm gu àm.
“As dèidh dhomh faighneachd dhen duine a bha a’ coimhead as dèidh Cruinneachadh Drambuie, fhuair mi a-mach gun robh fear air an robh Stuart Kendall a’ faighneachd mun aon leabhar ‘s gun robh esan air dealbhan a thogail de gach duilleig dheth. Bhruidhinn sinn ri chèile agus dh’aontaich sinn gun toireadh muinntir a’ chomainn sùil air na duilleagan ‘s gun dèanamaid coimeas eadar an làmh-sgrìobhainn aig Drambuie agus an leabhar-latha mar a nochd e anns na Lockhart Papers.
“Fhuair sinn gun robh eadar-dhealachaidhean beaga an-siud ‘s an-seo, mar litreachadh, no rudan beaga a dhìth, ach gun robh ‘n dà sgrìobhainn cho coltach ri chèile ‘s gun robh sinn cha mhòr cinnteach gur e an làmh-sgrìobhainn tùsail de leabhar-latha Lockhart a bh’ ann.”
A rèir coltais cheannaich an companaidh Drambuie e ann an 1993 an uair a chaidh stuth bho Chaisteal Fingask a reic aig rup. Sann leis na Threiplands a tha an caisteal. Tha làrach-lìn a’ chomainn eachdraidh a’ mìneachadh: “Tha e air a chlàradh gun tàinig na Threiplands an toiseach gu Fingask aig deireadh na 16mh linn. Dà linn as dèidh sin, cheumnaich an Dotair Stuart Threipland bho Roinn Eòlas-Leighis Oilthigh Dhùn Èideann ann an 1742. Chaill athair – Sir David Threipland – an oighreachd aige, Fingask, as dèidh na h-ar-a-mach ann an 1715 … agus mar sin cha b’e cùis iongnaidh a bh’ ann gun deach an Dotair Stuart Threipland ‘na chomhairliche-leighis dhan Phrionnsa ann an 1745. Bha e còmhla ris a’ Phrionnsa eadar Derby ‘s Cùil Lodair agus an uair sin chaidh e am falach mus do theich e dhan Fhraing.”
Bha ceangal làidir cuideachd aig na Lockharts, aig an robh na pàipearan, ri iomairt a’ Phrionnsa. Bha Seòras Lockhart ann an arm a’ Phrionnsa mar aide-de-camp, ‘s bha Anthony Aufrere, a dh’fhoillsich na Lockhart Papers, pòst’ aig boireannach aig an robh dlùth chàirdeas do Sheòras.
Tha sgoilearan air a bhith dhen bheachd air son iomadh bliadhna gur e am bàrd ainmeil Alastair mac Mhaighstir Alastair a sgrìobh na nochd sna Lockhart Papers. A rèir Raghnaill MhicilleDhuibh se làmh-sgrìobhainn air leth inntinneach agus prìseil a th’ ann. “Chan eil an teagamh as lugha agamsa nach e mac Mhgr Alastair a sgrìobh an leabhar tha seo. Tha luchd-eòlais mar Iain Latharna Caimbeul aonaichte mu dheidhinn sin o chuir Compton MacCoinnich a chorrag air a’ chùis ann an 1932. Bha fios againn bho na Lockhart Papers gun deach sgrìobhadair an leabhair ‘na fhear-teagaisg Gàidhlig dhan Phrionnsa ‘s bha seo coltach ris a’ bhàrd oir bha e ‘na mhaighstir-sgoile agus sgrìobh e an aon fhaclair Gàidhlig a bha ri fhaotainn aig an àm.
“Seo a-nis an dearbhadh cinnteach gur e am bàrd a sgrìobh e. Tha sinn eòlach air an làimh aige bho iomadh litir agus receipt ris na chuir e ainm, agus seo i! Chan e sin a-mhàin, ach anns an dara loidhne mu dheireadh den chiad duilleig chì sinn ‘my Brother’ ri taobh ‘Æneas Macdonald of Dalely’. Cha do nochd ‘my Brother’ sna Lockhart Papers oir chaidh a dhubhadh ás. Nist, cha robh aig Aonghas Beag, Fear Dhail Eilghe, ach dà bhràthair – Alastair am bàrd, agus Lachlann aig an robh taca Dhrèamasdail ann an Uibhist a-Deas. Tha sin a’ toirt na roghainn a-nuas gu dithist!
“Tha mi uabhasach toilichte mu dheidhinn na thachair oir anns na 70an thug mi greis a’ siubhal an leabhair seo ann an Oxford agus àiteachan eile. Bha mi air mo dhòchas a chall. A-nise gabhaidh eachdraidh beatha a’ bhàird a sgrìobhadh gu ceart.”
Tha ceist no dhà ri fhreagairt fhathast, a rèir Mhgr Roberton. Ciamar a fhuair na Threiplands greim air an làmh-sgrìobhainn? Dè cho fad ‘s a bha i aig na Lockharts a rinn lethbhreac dhith? Ciamar a fhuair iad an leabhar on ùghdar?
Tha dà rud cinnteach ge-tà. Tha leabhar-là cho cudromach ri làmh-sgrìobhainn sam bith o linn Bliadhna Theàrlaich air a bhith sa Chruinneachadh aig Drambuie gun fhiosd dhaib’ fhèin fad iomadh bliadhna – ‘s gu fortanach a-nis tha e aithnichte mar chunntas a sgrìobh Alastair Mac Mhaighstir Alastair.
Tha pàirt dhen chruinneachadh aig Drambuie ri fhaicinn ann an Gailearaidh Nàiseanta nan Dealbhan Daoine ann an Dùn Èideann. A rèir neach-labhairt on Ghailearaidh chan eil an làmh-sgrìobhainn am measg nan glainneachan fìnealta ‘s nan dealbhan grinn a tha iad a’ taisbeanadh an-dràsta, ach thuirt e gu robh iad an dòchas barrachd dhen chruinneachadh a shealltainn an uair a bhios crìoch air a cur air obair-leasachaidh a thèid a dhèanamh air a’ Ghailearaidh ann an ùine nach bi fada.
Ma sibh ag iarraidh an còrr fhaicinn agus barrachd a leughadh mu obair Chomann Eachdraidh Mùideart, thoiribh sùil air www.moidart.org.uk.


text:
Airgead ga thogail airson fosgladh Sàbaid
13 An Dùbhlachd 2016 Ùraichte aig Ùraichte aig
Tha buidheann a tha a' strì gus Ionad Spòrs Leòdhais fhosgladh air an t-Sàbaid air an amas airgid aca airson na h-iomart a ruighinn.
Bha Families Into Sport and Health a' feuchainn ri £11,400 a thogail - an t-suim a thuirt Comhairle nan Eilean Siar anns an Dàmhair a bhiodh a dhìth airson nan cosgaisean a choileanadh.
Thuirt an t-ùghdarras ionadail ge-tà gun robh an co-dhùnadh deamocrataigeach, agus gun deach beachdachadh air an luchd-obrach agus gnothaichean-ruithe a thuilleadh air a' chosgais. Seo Ruaraidh Rothach:


text:
Glìb Cheòis air a cheannach
Tha muinntir Ghlìb Cheòis air na Lochan ann an Leòdhas air an oighreachd a cheannach don choimhearsnachd.
Chaidh am baile a stèidheachadh air fearann glìb eaglaise anns na 1930an.
Dh'innis a' choimhersnachd Dihaoine gun tàinig pròiseas a' cheannaich gu crìch 22na am Màrt.
Tha mu 40 duine a' fuireach air an oighreachd.
Fhuair a' choimhearsnachd taic agus maoineachadh bho Stòras Fearainn na h-Alba, Comhairle nan Eilean Siar, Iomairt na Gàidhealtachd 's nan Eilean, Urras Tuath-gaoithe Coimhearsnachd Mhuaitheabhail, Marine Harvest, Comhairle Coimhearsnachd Cheann na Locha, agus Fearann Coimhearsnachd na h-Alba.
Thug a' choimhearsnachd taing don uachdaran a bh' aca, Murchadh Moireasdan, airson aontachadh an oighreachd a reic.


text:
100 millean creachan-teine ann an Loch Aillse
Chaidh àireamh mhòr de mhaorach tearc a lorg air grunnd Loch Aillse.
Tha luchd-eòlais a' tomhas gu bheil suas ri 100,000,000 creachan-teine san sgìre - colonaidh a tha 's dòcha cho mòr 's a th' ann de na creutairean ann an àite sam bith.
'S ann air costa an iar na h-Alba as motha a tha iad rim faighinn, gu seachd àraid ann an Loch Carrann.
Bha eòlaichean bho Oilthigh Heriot-Watt air a bhith a' rannsachadh sgìrean far an gabhadh Sgìrean Dìon Mara (MPA) stèidheachadh, às leth Marine Scotland.
MPA
Tha planaichean ann na sgìrean sin a stèidheachadh thairis air sgìre de dh'uisgeachan na h-Alba a tha cha-mhòr an aon mheud ris an dùthaich fhèin.
Thuirt a' bhuidheann a tha a' cur air adhart a' mholaidh sin, an Scottish Environment LINK, gum biodh na sgìrean sin luach £10bn sa bhliadhna do dh'eaconamaidh na dùthcha.
Tha iasgairean air dragh a nochdadh mu na planaichean ge-tà.
Tha an colonaidh - a tha a' cruthachadh àrainneachd shònraichte do chreutairean eile - a' còmhdachadh mu 75 hectare de ghrunnd na mara, far chladach Bhaile Mac Ara.
Chan eil Sgìre Ghlèidhte Mhara (SAC) a th' ann an-dràsta a' gabhail a-steach na làraich.
"B' e ar n-obair a bhith a' comhairleachadh mhinistearan an Riaghaltais a thaobh àiteachan a bhiodh freagarrach airson sgìrean MPA a stèidheachadh," thuirt Manaidsear an Sgrùdaidh Mhara aig Dualchas Nàdair na h-Alba, Ben James.
"Gus sin a dhèanamh, feumaidh sinn tuigsinn na th' ann an àrainneachd na mara.
"Fhad 's a bha clàran againn de chreachain-teine ann an Loch Aillse, cha robh foir againn gun robh an colonaidh cho mòr.
"Feumaidh sinn a bhith nas cinntiche fhathast mus mol sinn gun tèid an dìon gu sònraichte leis an MPA a tha san amharc san sgìre.
"'S math am fiosrachadh ùr seo a bhith againn, agus 's e eisimpleir eile a th' ann de cho pailt 's a tha àrainneachd mhara na h-Alba," thuirt e.
Chuir Àrd-chomhairliche Glèidhteachais Nàdair aig Urras Nàiseanta na h-Alba, an Dr Richard Luxmoore, fàilte mhòr air a' mholadh MPA a stèidheachadh.
"Tha sinn fìor thoilichte gun deach àireamh cho mòr de na creutairean iongantach seo a lorg faisg air Baile Mac Ara.
"Chan eil an SAC a th' ann gan gabhail a-steach, agus is math gu bheil an siostam-locha seo air fad air a mholadh mar MPA," thuirt e.


text:
Pàirce Nàiseanta na Hearadh
14 An t-Samhain 2013 Ùraichte aig Ùraichte aig
Thog a' cheist mu bhith a' stèidheachadh Pàirce Nàiseanta anns Na Hearadh ceann Diciadain a-rithist ann an deasbad sa Phàrlamaid Albannaich.
Chaidh aithisg fhoillseachadh sa Ghiblean a mhol Na Hearadh mar aon de sheachd sgìrean fa-leth a bha airidh air inbhe mar Phàirce Nàiseanta.
A-niste tha Ramalairean na h-Alba air a dhol an sàs anns an deasbad, 's iad ag ràdh gur e Na Hearadh an t-àite as fhreagarraiche airson pàirce ùire.
Tha Catriona NicIlleathain ag aithris.


text:
Fearann na Cille Bige air a cheannach
Tha plana airson baile ùr a thogail an ceann a deas an Eilein Sgitheanaich air adhartas a dhèanamh, 's Sabhal Mòr Ostaig air mu 40 acair de thalamh a cheannach bho Urras Fearainn Chloinn Dòmhnaill.
'S ann air oir àrainn na colaiste a tha am fearann air an tèid am baile ùr a thogail.
Fhuair am plana airson Baile na Cille Bige cead dealbhachaidh am prionnsabal bho Chomhairle na Gàidhealtachd sa Ghiblean.
Chaidh iarrtas a dhèanamh airson airgead bhon Mhaoin Leasachaidh Sgìreil Eòrpaich, Riaghaltas na h-Alba agus Iomart na Gàidhealtachd 's nan Eilean.
Coimhearsnachd
Tha taigheadas air prìs reusanta gu math gann ann an Slèite, agus tha am pròiseact ag amas air cothrom a thoirt do dhaoine fuireach san sgìre.
"'S e plana a bha seo a bh' aig Urras Chloinn Dòmhnaill an toiseach, ach thàinig iadsan gu suidheachadh far an do thuig iad nach b'urrainn dhaibh an t-airgead a thogail," thuirt Cathraiche an t-Sabhail Mhòir, an Siorram Ruairidh Iain MacLeòid.
"Ach bha an cothrom ro mhath, agus bha sinne airson a thoirt air adhart, a chum maith na colaiste fhèin, agus maith na coimhearsnachd ann an Slèite.
"Tha uireasbhaidhean air a' cholaiste an-dràsta, 's tha ann an coimhearsnachd Shlèite a thaobh rudan mar taigheadas, agus cuideachd ionad spòrs.
"Bidh faisg air 100 taigh air an làraich aig a' cheann thall. Bidh togalaichean acadaimigeach ann, 's ionad cho-labhairtean ann, bùth, taigh-òsta beag, agus mar sin 's e baile dha-rìribh, 's e coimhearsnachd a bhios ann," thuirt e.
Tha dùil gum bi suas ri 20 bliadhna ann mus bi am baile ùr air a chrìochnachadh.


text:
Molaidhean bho Chomataidh nan Cùisean Albannach
Bu chòir smachd a bhith aig Alba air na cladaichean is grunnd na mara, a tha an-dràsta an urra ri Oighreachd a' Chrùin, a rèir Comataidh Thaghte nan Cùisean Albannach aig Westminster.
Tha a' Chomataidh cuideachd ag ràdh gum bu chòir cumhachd a bhith air a roinn a-mach gu comhairlean agus buidhnean coimhearsnachd.
Thuirt Fear-gairm Chomhairle nan Eilean Siar, Tormod Dòmhnallach, nach robh teagamh sam bith gun dèanadh coimhearsnachdan feum de chòirichean air na cladaichean agus grunnd na mara.
Dh'innis Mgr Dòmhnallach gun robh Oighreachd a' Chrùin mar-thà air beagan adhartais a dhèanamh: "Tha obair air a dhol air adhart anns na h-Eileanan an Iar, agus sgìrean oirthir eile timcheall air Alba.
"Tha sin air feum a dhèanamh, ach bhiodh tòrr a bharrachd feum air a dhèanamh nam biodh an stòras gu lèir a' tighinn fo smachd nan ùghdarrasan ionadail," thuirt e.
Feallsanachd
Thuirt Mgr Dòmhnallach cuideachd gu bheil feallsanachd na Comataidh ceangailte gu mòr ris an fheallsanachd a th' aig Comhairle nan Eilean Siar a thaobh "Ar n-Eileanan ri Teachd" - 's e sin gun tèid co-dhùnaidhean a dhèanamh aig ìre ionadail.
"Bu chòir do na co-dhùnaidhean sin a bhith air an dèanamh aig ìre cho ionadail sa ghabhas agus chan ann aig ìre riaghaltais, gach cuid ann an Dùn Èideann agus ann an Lunnainn," thuirt Mgr Dòmhnallach.
Bheachdaich a' Chomataidh Thaghte cuideachd gu bheil Oighreachd a' Chrùin an-dràsta air a ruith airson Roinn an Ionmhais, an àite nan daoine.
Thuirt Mgr Dòmhnallach gur e glè bheag den teachd-a-steach aig Oighreachd a' Chrùin a tha tighinn air ais dha na h-Eileanan, no dha na sgìrean dùthchail.
"Bhiodh sinne an dòchas gun tigeadh an stòras sin a thoirt do na h-ùghdarrasan ionadail ann an Alba, agus gun tigeadh feum nas fheàrr a dhèanamh den t-airgead," thuirt e.


text:
Crathadh air Lìog na Gàidhealtachd?
Beachdachaidh Lìog na Gàidhealtachd air structar ùr aig coinneimh an t-seachdain seo.
Thèid na molaidhean bho chathraiche sgioba Cheith, Sandy Stables, mu coinneimh Comataidh Stiùiridh na Lìge Diardaoin.
Tha Mgr Stables a' moladh atharrachadh bho aon lìog de 18 sgiobaidhean gu dà lìog le 10 sgioba anns gach lìog.
Bhiodh feum air dà chluba ùr a thoirt a-steach dhan darna lìog.
Giorrachadh
'S e oidhirp a bhiodh ann air seusan Lìog na Gàidhealtachd a ghiorrachadh gus am biodh ùine ann geamaichean dearbhaidh a chluich aig deireadh an t-seusain.
Fon t-siostam pioramaid a tha a' tòiseachadh ann am ball-coise na h-Alba, bidh geamaichean eadar na sgiobaidhean a bhuannaicheas Lìog na Gàidhealtachd is Lìog na Galldachd 'son cothrom àite fhaighinn ann an Lìog na h-Alba fhèin.
Bidh na geamaichean sin ann 'son a' chiad turas ann an 2014/15.
Bhiodh plana Mhgr Stables a' fàgail lùghdachadh mòr ann an geamaichean ann an Lìog na Gàidhealtachd, bho 34 gu 18.
Cupa ùr
Tha Mgr Stables a' moladh cupa ùr a chruthachadh le co-dhuibh 6 geamaichchean gu gach sgioba gus a' bheàrn a lìonadh gu ìre.
Thathas a' tuigsinn ge-tà gu bheil cuid de sgiobaidhean iomagaineach nach biodh geamaichean gu leòr aca.
Dh'innis aon neach ann an suidheachadh àrd aig cluba san lìog dhan BhBC gu bheil dragh mòr air mu lùghdachadh ann an geamaichean lìge aig an taigh bho 17 gu 9.
Dh'fhàgadh sin toll ann an ionmhas nan clubaichean, thuirt e.


text:
Deasbad mun Ghàidhlig an Obar Dheathain
Dh'aontaich Comhairle Obar Dheathain gabhail ri plana Gaidhlig an ùghdarrais, ged a chaidh cuid de na molaidhean airson an cànan a bhrosnachadh a chàineadh le fear de cheannardan poileataigeach a' bhaile.
Am measg eile, tha a' Chomhairle a' cur romhpa a' Ghàidhlig a bhrosnachadh le barrachd taic do luchd-ionnsachaidh, suaicheantas ùr dà-chànanach dhan Chomhairle agus Beurla agus Gàidhlig air soidhnichean sràide.
Chaidh dragh a nochdadh ge-tà, le ceannard buidheann nan Lib-Deamach aig an ùghdarras.
"Mì-chuimseach"
Thuirt Iain Yuill gu bheil e a' cur taic ri cuid de na tha a' nochdadh sa phlana ach gu bheil pìosan eile dheth mì-chuimseach.
Tha e a' cumail a-mach cuideachd nach deach measadh a dhèanamh air cosgaisean.
Thuirt e gu sònraichte gu bheil rudan mar ainmean sràide dà-chànanach agus coinneamhan poblach ann am Beurla agus Gàidhlig a' dol ro fhada.
"Ceart agus freagarrach"
Chaidh an comhairliche Làbarach, Barney Crockett, às àicheadh chasaidean Mhgr Yuill.
Thuirt e nach robh a' Chomhairle ach a' leantainn lagh na dùthcha agus gu bheil na tha a' nochdadh sa phlana ceart agus freagarrach.
A rèir Mhgr Crockett, 's e baile ioma-chulturail a th' ann an Obar Dheathain agus mar sin tha e iomchaidh gum bi àite ann do chultar nan Gàidheal.


text:
- TIOTAL
- Togalaichean air Stràid an Acadamaidh, Inbhir Nis
- EXTERNAL ID
- HC_INV_BSIB_FLOWERS_002
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1990an
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 13445
- KEYWORDS
- sràidean
fùirneisean
innleadaireachd
tàthadh
Tha Sràid an Acadamaidh air an robh an t-Sràid Ùr roimhe, a' faighinn ainm o sheann togalach Acadamaidh Rìoghail Inbhir Nis. Bha i air a cleachdadh mar sgoil gu 1895, nuair a ghluas an Acadamaidh gu Rathad Midmills.
Tha an togalach, anns a bheil taigh-seinnse Èireannach an seo, air oisean Sràid an Acadamaidh agus Sràid an Ròis. Chaidh a dhealbhacadh ann an 1893 leis na h-ailtirean Ros agus Mac Bheatha à Inbhir Nis, mar bhathar thaighean do Fhùirneis Sràid an Ròis.
Chaidh an fhùirneis a stèidheachadh ann an 1872. 'S e 'The Northern Agricultural Implement and Foundry Company Limited' a bh' air an toiseach. A thuilleadh air innealan àiteachais a dhèanamh, bhathar ag obair air Rèile na Gaidhealtachd is a' dèanamh obair-iarainn airson thogalaichean a bh' air an deilbh leis an ailtire Alasdair Ros. B' e A I Welders a thugadh air Fùirneis Sràid an Ròis na b' anmoiche


text:
- TIOTAL
- Sèine Airgid
- EXTERNAL ID
- QZP40_2471_P329
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31598
- KEYWORDS
- sèinichean
maise
airgead
lampaichean
Caitligeach
Clèireach
Lorgadh an t-sèine seo faisg air Inbhir Nis nuair a bhathas a' togail Sligh' Uisge na h-Alba. Tha e 18 òirlich a dh'fhaid agus air a dhèanamh à cearcaill airgid air an ceangal ri chèile. Dh' fhaodadh gur ann airson maise a chur air rud a bha e agus 's dòcha gun robh e a' cumail lampa anns an Eaglais Chaitligich. Ma bha, dh' fhaodadh gun deach a ghoid agus a chall aig àm Ceannairc nan Clèireach ri linn Iain Knox.
Chaidh an dealbh seo a thoirt à 'Proceedings of the Society of Antiquaries of Scotland, Iris.10'


text:
Taigh-tasgaidh Summerlee
Tha an aon loidhne-trama ann an Alba suidhichte ann an Taigh-tasgaidh Summerlee ann an Coatbridge, Siorrachd Lannraig. Bidh tramaichean a’ ruith air an loidhe ghoirid a h-uile latha. Bidh Buidhnean Còmhdhail Summerlee (Summerlee Transport Group) a’ coinneachadh gach oidhche Ardaoin aig 7f aig a...
Air fhoillseachadh le: Trèanaichean, tramaichean is tràilidhean - DiarDaoin, 31 dhen Mhàrt, 2011
- Seann-naidheachdan
- Cuir bhòt! Turas gu Taigh-tasgaidh nan Tramaichean #gaidhlig #gaelic
Tha mi dìreach air turas a chur air dòigh gu Taigh-tasgaidh Nàiseanta nan Tramaichean an ann an Crich (“Craighds”) ann an Schd Derby sa Ghiblean. A bharrachd air ...Trèanaichean, tramaichean is tràilidhean - DiMàirt, 6 dhen Mhàrt, 2012
- Cuir bhòt! Dràibhear trama mu dheireadh thall!
B’ e Disathairne 10 Sultain mo chiad latha agam mar dràibhear trama aig taigh-tasgaidh Summerlee. Tha mi air a bhith a’ trèanadh mar dhràibhear fad iomadh seachdain ach ...Trèanaichean, tramaichean is tràilidhean - DiSathairne, 24 dhen t-Sultain, 2011
- Cuir bhòt! Taigh-tasgaidh Taobh na h-Aibhne agus Pàrlamaid na h-Alba
Bha mi ann an Taigh-tasgaidh taobh na h-Aibhne ann an Glaschu (taigh-tasgaidh ùr na còmhdhail) bho chionn goirid airson a’ chiad turais. Thug mi sùil air an làraich-lìn aca ...Pàrlamaid na h-Alba - DiarDaoin, 4 dhen Lùnastal, 2011
- Cuir bhòt! Tramaichean gu leòr: first we take Coatbridge, then we take Berlin!
Glaschu 1017. Tha mi air seo a dhràibheadh – cò am broc! Is e Diardaoin an latha as fheàrr leam oir ’s ann air an latha sin a bhios mi a’ faighinn cothrom trama ...Trèanaichean, tramaichean is tràilidhean - DiCiadain, 18 dhen Chèitean, 2011
- Cuir bhòt! An Ostair, Schd Lannraig agus Sussex an Ear
Trama, Taigh-tasgaidh Summerlee, Coatbridge, 6/10/08, a photo by Alasdair MacCaluim on Flickr. Bha trama Graz 225 stèidhichte ann an Taigh-tasgaidh Summerlee ann an Siorrachd ...Trèanaichean, tramaichean is tràilidhean - DiSathairne, 2 dhen Ghiblean, 2011
- Cuir bhòt! Taigh-tasgaidh Còmdhail Ghlaschu
Tramaichean, Taigh-tasgaidh Comdhail Ghlaschu, a photo by Alasdair MacCaluim on Flickr. Thèid Taigh-tasgaidh na Còmhdhail ann an Glaschu fhosgladh san dachaigh ùr aige 21 ...Trèanaichean, tramaichean is tràilidhean - DihAoine, 1 dhen Ghiblean, 2011


text:
Gearain gu bheil SSE a' dèanamh chùisean doirbh
Tha buidhnean coimhearsnachd a tha an sàs ann am pròiseactan cumhachd ath-nuadhachail a' gearain gu bheil a' chompanaidh dealain SSE a' dèanamh chùisean fìor dhoirbh dhaibh.
Tha iad ag ràdh gu bheil SSE ag iarraidh orra pàigheadh airson uidheamachd ùir.
Tha na buidhnean ag ràdh bu choir dhan uidheamachd a bhith na phàirt de dh'obair SSE fhèin, a chionn 's gur ann riutha tha an Griod Nàiseanta an urra.
Tha a' chiad phròiseact coimhearsnachd ann an Horsiadair, a-nis call a-mach air airgead, às dèidh dhan uidheam a thug SSE orra a chur an sàs air briseadh. 's e coltach nach pàigh SSE dad mu choinneamh sin.
Thuirt SSE gu bheil na companaidhean aca a' feuchainn ri dèanamh cinnteach gun urrainn dhan a h-uile cruthadair dealain ceangal ris a' ghriod airson buannachd a thoirt às.
Uidheamachd shònraichte
Chaidh aonta a ruighinn eadar buidheann choimhearsnachd Horsiadair agus SSE uidheamachd shònraichte a chur an sàs son dèanamh cinnteach nach rachadh cus dealain a chur a-steach dhan ghriod.
Bhris an uidheamachd, a bha le SSE, direach là às dèidh dhaibh tòiseachadh a' cruthachadh dealain.
Tha SSE ag ràdh gun toir e co-dhiù 4 neo 5 seachdain mus tèid a chàradh.
Thuirt iad cuideachd nach tèid airgead dìolaidh a phàigheadh son na h-ùine nach eil iad aig a bhith ag obair aig an làn neart.
Tha a' companaidh dealain air a ràdh nach eil an grìod anns na h-eileanan uidheamachdte son dealan a chur a-steach an àite a bhith ga sgaoileadh.
Thuirt iad gu bheil iad ag obair ann an co-bhann ri OFGEM son dèanamh cinnteach gu bheil na ceangaileachan ris a' ghriod air an dèanamh ann an dòigh shàbhailte.
Rannsachadh neo-eisimeileach
Chaidh draghan a thogail cuideachd mun àrdachadh ann an cosgaisean son càbal dealain a stèidheachadh eadar na h-eileanan agus tìr-mòr.
Tha ceannard Comhairle nan Eilean Siar, Aonghas Caimbeul, ag iarraidh rannsachaidh neo-eisimeilich mun phàirt a bha aig SSE ann an dàil san obair agus mun àrdachadh anns na cosgaisean.
Tha SSE ag ràdh a-nis gun cosg e £700m agus gum bi an Damhair 2016 ann, aig a' char as tràithe, mus bi e deiseil.
Thuirt Siamarlan Urras Steòrnabhaigh, Iain MacÌomhair gur e suidheachadh tàmailteach a th'ann.
"Bha sinn a' coimhead air adhart anns an dà bhliadhna a bha romhainn, a' faicinn tòrr obair agus an uairsin ionmhas a' tighinn a-steach air cul sin.
"Ach tha na teagamhan a bh'ann bho thùs a' leanntainn, agus chan eil sin gar cuideachadh an dràsta.
"Agus chan eil e a' toirt misneachd tha mi smaoineachadh dhan fheadhainn a tha ag iarradh a bhith, an fheadhainn ris am bi sinn a' coimhead a bhios a' cosg airgead a dhol air adhart le pròiseactan aig an ìre-sa.


text:
Cupa MhicShimidh aig a' Mhanachainn
Bhuannaich A' Mhanachainn Cupa MhicShimidh son a' chiad uair bho 2007 is iad a' soirbheachadh 2-1 an aghaidh nan nàbaidhean aca, Lòbhat.
'S e fear de na cupan as ainmeil ann an iomain agus e a' dol bho 1904.
B' ann an uairsin a thug MacShimidh seachad cupa son geama eadar na nàbaidhean aig àm na bliadhna ùire.
Chaidh a' Mhanachainn air thoiseach am bliadhna le tadhal bho Jack Dòmhnallach às dèidh 28 mionaidean.
Fhreagair Lòbhat tro Ghreg MacMhathain ann an 35 mionaidean ach thàinig an tadhal cudromach bho Bharrie Dòmhnallach aig a' Mhanachainn direach ro lethach ùine.
Cha robh tadhal idir san darna leth agus an cupa ainmeil a' dol air ais gu sgioba na Manachainn.


text:
B' e innleadair Gearmailteach a bha ann an Carl Benz. B' esan ann an 1885, a' chiad fhear a dh'iomain carbad (rothair nan tri a dh'innis am firinn) le inneal a losg a chonnadh an broinn an t-siolandair aige fhèin. (qv inneal broinne-losgaidh).
-
Bothan Obraich Carl Benz‘ an Mannheim/A' Ghearmailt
-
Leth-bhreac den Benz Patent Motorwagen thogta an 1885
-
Inneal den Bhenz Phatent Mhotorwagen
-
A' Chiad Chead Stiuiridh 's an t-Saoghal, air a thoirt ri Carl Benz air 1 Lunasadail, 1888
-
Automuseum Dr. Carl Benz an Ladenburg/A' Ghearmailt
-
Sanas a' comharrachas slighe a' chiad sgriob fhada deanta le Benz Patent Motorwagen an 1888.
-
A' Chiaed Steisean Lionaidh anns an t-Saoghal: Buth Poitigear na Cathair, Wiesloch, A' Ghearmailt.


text:
Còmhdach meatailt do Thaigh-tasgaidh Inbhir Nis
Ghabh coimhairlichean Gàidhealach ri plana gus piseach a thoirt air ìomhaigh thogallaich ann an Inbhir Nis le bhith ga chòmhdachadh le meatailt.
Cosgaidh an obair air Taigh-tasgaidh agus Gailearaidh Ealain Inbhir Nis £500,000 a thig a-mach à maoin de £3m a fhuaireas bho Riaghaltas Westminster.
Thèid aghaidh agus cliadhaich an togalaich a chòmhdachadh le aluminium.
Nochdaidh mapa dhen bhaile air an aluminium a bhios buidhe ann an dath.
Tha an taigh-tasgaidh, a th' air a ruith leis a' bhuidhinn High Life Highland, ann am meadhan a' bhaile ri taobh Chaisteal Inbhir Nis agus Taigh Baile Inbhir Nis.
Dh' ainmich Rùnaire na h-Alba, Dàibhidh Mundell, maoineachadh de £3m do bhaile Inbhir Nis aig coinneamh le Comhairle na Gàidhealtachd an-uiridh.
Tha an t-ùghdarras ionadail am beachd an còrr dhen airgead a chosg air a bhith a' leasachadh ghàraidhean Caisteal Inbhir Nis agus air sgeama wi-fi poblach saor dhan bhaile.


text:
Oilthigh Jagiellon
Tha an t-Oilthigh Jagiellon (anns a’ Phòlainntis Uniwersytet Jagielloński, anns a’ Bheurla Jagiellonian University ) ann an Kraków anns an taobh a Deas a' Phòlainn. Canar gur e am fear as fheàrr anns a’ Phòlainn an-diugh. Chaidh a stèidheachadh ann an 1364 le rìgh Phòlannach Casimir III. Mar sin is e an dàrna oilthigh as sine ann am meadhan na Roinn Eòrpa agus tha e ri measg na h-oilthighean as aosmhor air feadh an t-saoghal.
Daoine cudthromach anns an Oilthigh Jagiellon:
- Nicolaus Copernicus, (1473-1543)
- Karol Wojtyła, (1920-2005), Pàpa John Paul II
- Wislawa Szymborska, (1923-2012), bàrd ainmeil às a' Phòlainn, fhuair i duais Nobel airson litreachas ann an 1996
- Norman Davies, (1939), neach-eachdraidh à Sasainn
Dealbhan[deasaich | deasaich an tùs]
Clach-chuimhneachain Nicolaus Copernicus air beulaibh Oilthigh Jagiellon


text:
- TIOTAL
- Foillseachaidhean Taghaidh, 1874: Dàn le Neach-taic Theàrlaich Fhriseil Mhic an Tòisich
- EXTERNAL ID
- Z_QZP40_2915_P051
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 8982
- KEYWORDS
- taghaidhean
poilitigs
luchd-poilitigs
pàrtaidhean poilitigeach
Chaidh an dàn seo fhoillseachadh rè iomairt Taghaidh Coitcheann 1874 le luchd-taic Theàrlaich Fhriseil Mhic an Tòisich, tagraiche airson seat phàrlamaideach Bailtean Inbhir Nis ann an taghadh coitcheann 1874. Tha e a' dèanamh aoireadh air luchd-taic a phrìomh co-fharpaisich, Aonghas Mac an Tòisich an Ràthaig Mhòir, a bha na Bhall Pàrlamaid airson na sgìre aig an àm.
B' e toradh an taghaidh airson Bailtean Inbhir Nis (a' gabhail a-steach Inbhir Nis, Inbhir Nàrann, Farrais is A' Chananaich):
Friseal Mac an Tòisich (Libearalach neo-eisimeileach) - 1,134
Mac an Tòisich an Ràthaig Mhòir (Libearalach) - 879
Mac an Tòisich an Tuilm (Tòraidh) - 16
Fhuair na Libearalaich aig Uilleam Gladstone a' mhòr-chuid de na bhòtaichean san taghadh, ach fhuair na Tòraidhean aig Benjamin Disraeli a' mhòr-chuid ann an Taigh nan Cumantan. 'S e pàirt mòr den adhbhar gun d' fhuair iad iomadh roinn-taghaidh gun fharpais